title: Dubain metro

text: Metron toteuttivat kansainväliset konsortiot ja pääasiassa ulkomailta tulleet työntekijät. Ajankohdaksi avaamiselle arvioitiin syksy 2009. Ensimmäiset koeajot suoritettiin loppuvuodesta 2008 ja kaupallinen liikenne punaiselle linjalla alkoi 9. syyskuuta 2009. Alussa toiminnassa oli vain 10 asemaa, mutta asemia avautui lisää vuoden 2010 alkupuolella. Punaisen linjan kaikki asemat ovat valmiina, mutta ennakoidun vähäisen käytön vuoksi kaksi asemaa on yhä suljettuna vuonna 2012.


title: Dubain metro

text: Vihreä linja avattiin kaksi vuotta myöhemmin 9. syyskuuta 2011. Vihreällä linjalla on yhä vuonna 2012 kaksi asemaa valmiina linjan toisessa päässä, mutta junat eivät aja niille, koska alueella ei ole asutusta eikä työpaikkoja.


title: Dubain metro

text: Metrolla on kaksi linjaa, joista pidempi, eli punainen kulkee Rashidiyan pääteasemalta ja varikolta Dubain kansainvälisen lentoaseman ohitse pysähtyen terminaaleilla 1 ja 3. Tämän jälkeen linja sukeltaa maan alle, jossa on vaihtomahdollisuus linjojen välillä kahdella asemalla, Unionilla ja Bur Jumanilla. Jälkimmäisen aseman jälkeen linja nousee maan päälle ja jatkaa korotetulla radalla Jebel Alin satama-alueelle kulkien koko matkan 12-kaistaisen sheikki Zayeedin tien vartta. Matkan varrella ovat monet merkittävimmistä nyky-Dubain nähtävyyksistä, kuten Burj Khalifa. Linja on erittäin kuormitettu varsinkin ruuhka-aikoina.


title: Dubain metro

text: Vihreä linja kulkee maan päällä Etisalat-asemalta lähtien lentokentän ja Šardžan emiraatin rajan välissä Salah Al Din -asemalle asti. Tästä linja siirtyy maan alle ja jatkaa Dubain vanhimpaan osaan, jossa sijaitsevat Al Rasin ja Al Ghubaiban asemat. Linja nousee Bur Juman -aseman jälkeen maan päälle ja päättyy asemalle Creek.


title: Dubain metro

text:
Mainituille linjoille suunnitellaan jatkeita, vihreälle linjalle sisämaata kohti ja punaiselle Abu Dhabin rajalle.
Olemassa olevien linjojen lisäksi on suunniteltu purppura- ja sinistä linjaa kulkemaan punaisen linjan suuntaisesti, mutta kauempana rannikosta.


title: Dubain metro

text: Metro toimii ilman kuljettajaa. Raideleveys on 1 435 mm ja metro käyttää metroille tyypilliseen tapaan sivuvirtakiskoa. Junat on valmistanut japanilainen Kinki Sharyo. Yhdessä junassa on viisi vaunua, joista neljä on hopealuokan vaunuja. Toinen päätyvaunu on jaettuna kultaluokkaan ja naisten sekä lasten osastoon. Kultaluokassa ovat leveät nahkaistuimet ja kalliimmat liput. Junissa toimii langaton verkko.


title: Dubain metro

text: Linjat ovat osin maanalaisia, mutta pääosin ne kulkevat maasiltoja pitkin. Vanhan Dubain alueella kulkeva vihreä linja omaa pidemmän maanalaisen osuuden. Junat ja asemat ovat ilmastoituja. Asemalaitureilla on laituriovet ja laiturit ovat ilmastoinnin takia eristetty täysin ulkoilmasta. Maanpäälliset asemat ovat lähes kaikki toisiaan muistuttavia. Vihreän linjan Etisalat-pääteasemalla on maailman suurimpiin liityntäpysäköintilaitoksiin kuuluva 2350-paikkainen pysäköintihalli. Asemien nimistä osa on myyty huutokaupalla yrityksille, esimerkkinä Noor Islamic Bank.


title: Dubain metro

text: Lippujärjestelmä on etäluettaviin NOL-kortteihin (Dubain joukkoliikenteen kortti) perustuva ja lipunmyyntihallissa ovat portit, joissa tehdään check-in ja check-out. Dubain joukkoliikennejärjestelmässä on seitsemän vyöhykettä, ja hinta perustuu kuljettujen vyöhykkeiden määrään. Järjestelmässä on päivittäinen hintakatto, 14 dirhamia (AED), jonka jälkeen matkustaminen on ilmaista. Saatavilla on ladattavan arvon lisäksi kortille ladattavia kausia. Samat kortit kelpaavat myös busseissa ja veneissä.


title: Dubain metro

text: Metrossa on kiinnitetty huomiota turvallisuuteen enemmän kuin yleisesti metrojärjestelmissä. Jokaisella asemalla on henkilökuntaa paikalla aina, ja yleensä lipunmyynnin lisäksi vartijoita tai metropoliisi. Järjestyksen ylläpitämiseksi metrossa on voimassa säännöstö, jossa määritellään 100–2 000 dirhamin sakot useammasta kymmenestä rikkomuksesta alkaen syömisestä metrossa päätyen hätäjarrun laukaisemiseen.


title: Tie (uskonnollinen yhteisö)

text: Tien perustaja Victor Paul Wierwille (1916–1985) oli pastori konservatiivisessa Evangelical and Reformed Church -nimisessä protestanttisessa yhteisössä. Omien sanojensa mukaan hän kuuli vuonna 1942 Jumalan äänen, joka sanoi Jumalan johtavan häntä ja auttavan häntä ymmärtämään Raamattua paremmin kuin yksikään ihminen apostolien jälkeen. Samana vuonna Wierwille alkoi opettaa näkemyksiään radio-ohjelmassa "Vesper Chimes". Radio-ohjelma oli suunnattu ennen kaikkea nuorille, se sisälsi Wierwillen saarnojen ja opetusten lisäksi nuorille suunnattua musiikkia ja nuorten omia todistuksia. 1947 radio-ohjelman ympärille syntyi nuorista kuulijoista koostunut ryhmä "The Chimes Hour Youth Caravan". Radiolähetys muutti vuonna 1953 nimekseen "The Way" ("Tie"), ja seuraavana vuonna Wierwille perusti lehden "The Way Magazine". Nimitys "Tie" perustuu useisiin Apostolien tekojen kohtiin, jossa varhaista kristillistä kirkkoa kutsutaan "tieksi".


title: Tie (uskonnollinen yhteisö)

text: Vuonna 1953 Wierwille järjesti ensimmäiset "Power for Abundant Living" ("Voima yltäkylläiseen elämään") -kurssit. Kursseja on Tien parissa joskus kutsuttu nimityksellä "maailman ihmeellisimmät kurssit". Ne käsittelivät kristittynä kasvamista ja elämistä. Wierwille pyhitysajattelun mukaisesti kurssin käyminen johti yltäkylläiseen elämään, jossa kaikki kristityn pyynnöt ja rukoukset kävivät toteen. Mikäli näin ei käynyt, henkilöllä oli vielä salaisia paheita tai syntejä. Yltäkylläiseen elämään -kurssit huipentuivat kielillä puhumisen ja muiden armolahjojen opetteluun.


title: Tie (uskonnollinen yhteisö)

text: Vuosien myötä Wierwillen opetukset Kristuksesta, Jumalasta ja kolminaisuudesta alkoivat etääntyä yhä enemmän perinteisestä kristillisestä uskontulkinnasta. Vuonna 1955 Wierwille järjesti johtamansa, aikaisemmin vain löyhästi hänen ympärilleen kokoontuneet jäsenet uskonnolliseksi yhteisöksi nimellä "The Way International". Hän erosi lopullisesti aikaisemmasta kirkostaan vuonna 1957.


title: Tie (uskonnollinen yhteisö)

text: Wiewille sovelsi alusta alkaen Tien toimintaan nykyaikaista teknologiaa, ja sanomaa levitettiin radiolähetysten, kasettien ja äänilevyjen, myöhemmin cd-levyjen avulla. Liike käytti myös moderneja tapoja ilmaista uskoaan, se hyväksyi esimerkiksi modernin musiikin käytön. 1960-luvulla Tie saikin jonkin verran kannattajia nuorten parissa syntyneestä Jeesus-liikkeestä. Vuonna 1968 Wierwille järjesti laajan moottoripyöräkiertueen, jossa hän kierteli Yhdysvaltain osavaltioita tavaten Jeesus- ja hippiliikkeeseen kuuluneita nuoria ja julistaen heille sanomaansa. Vuodesta 1970 vuoteen 1995 Tie järjesti myös omat vuotuiset rock-festivaalit, "Rock of Ages Festivals".


title: Tie (uskonnollinen yhteisö)

text: Wierwille vetäytyi virallisesti liikkeen johdosta 1982, ja uudeksi johtajaksi nousi L. Craig Martindale. Martindale erosi liikkeen johdosta vuonna 2000, kun häntä oli epäilty seksuaalisesta häirinnästä. Hänen tilalleen nousi Rosalie F. Rivenbark, joka johtaa nykyään liikettä yhdessä johtokunnan neljän muun jäsenen kanssa.


title: Tie (uskonnollinen yhteisö)

text: Wierwille järjesti Tien organisaation puun kaltaiseksi. Liikkeen juuria ovat kansainvälisen työn päämaja New Knoxvillessä, Ohiossa, Yhdysvalloissa, sekä Yhdysvalloissa sijaitsevat koulutuskeskukset. Runkona pidetään kansallisia organisaatioita ja haaroina osavaltiotasoa. Oksat ("brach") ovat kaupunkikeskuksia ja pienet oksat ("twig") paikallisyhteisöjä. Tien yksittäiset jäsenet ovat lehtiä. Liikkeen keskuspaikkassa toimii New Knoxvillessä toimii myös liikkeen oma kirjapaino ja radioasema. Liikkeellä on oma kirjankustantamo, "American Christian Press", joka julkaisee muiden muassa liikkeen omaa lehteä "The Way Magazine". New Knoxvillessä järjestetään myös Tien kristittynä kasvamista käsitteleviä Yltäkylläiseen elämään -kursseja. Kursseilla on kolme tasoa, peruskurssi, jatkokurssi ja syventävä kurssi. Keskuksessa järjestetään myös muita, syventäviä kursseja, esimerkiksi raamatuntulkinnasta.


title: Tie (uskonnollinen yhteisö)

text: Vuonna 1971 Wierwille aloitti uuden koulutusmuodon, "Word over the World" ("Sana kaikkeen maailmaan") -kurssit, joiden tarkoituksena on kouluttaa Tielle kokoaikaisia sananjulistajia. Kurssin käyneet henkilöt, jotka tunnetaan nimellä "WOW Ambassadors", sitoutuvat käyttämään päivittäin vähintään kahdeksan tuntia todistamiseen, kurssien järjestämiseen sekä opintoryhmien perustamiseen ja johtamiseen. Liike harjoittaa edelleenkin hyvin voimaperäistä lähetystyötä.


title: Tie (uskonnollinen yhteisö)

text: Jäsenten odotetaan tukevan liikkeen toimintaa maksamalla sille kymmenykset.


title: Tie (uskonnollinen yhteisö)

text: Omien tietojensa mukaan Tiellä on toimintaa 61 maassa, jäsenten määrä arvioidaan 10.000 ja 20.000 välille. Liikkeen kannattajien määrän arviointi on vaikeaa, koska monet sitä tulevat eivät ole järjestäytyneet yhteisöiksi, vaan he harjoittavat uskoaan esimerkiksi kuuntelemalla Tien radio-ohjelmia, lukemalla liikkeen kirjallisuutta tai seuraamalla liikkeen toimintaa internetissä.


title: Tie (uskonnollinen yhteisö)

text: Tien käsityksen mukaan koko Raamattu on Jumalan henkeyttämä ja näin ollen virheetön ja erehtymätön. Liikkeen perustaja Wierwille tosin valitteli, että Raamatun teksti ei ollut säilynyt muuttumattomana, vaan kristilliset kirkot olivat vuosisatojen aikana vääristelleet sitä. Liikkeen opetuksen mukaan kaikki Raamatun kirjat eivät ole tarkoitettuja kaikille ihmisille. Kristityille on sen mukaan suunnattu ennen kaikkea Paavalin kirjeet. Wierwillen opetuksen mukaan Efesolaiskirje sisältää käytännössä kaiken, joka kristityn pitää tietää voidakseen pelastua. Vanha testamentti samoin kuin evankeliumit on sen sijaan kirjoitettu ensi sijassa juutalaisille. Ne sisältävät tosin paljon kristityillekin hyödyllistä ainesta, mutta ne eivät ole samalla tavalla sitovia kuin Uuden testamentin kirjeet. Liikkeen käsityksen mukaan Raamattua on tulkittava kirjaimellisesti aina kun se on mahdollista, muuten hengellisesti. Liikkeen raamatuntulkinta on yleisesti ottaen fundamentalistista, se torjuu esimerkiksi evoluutio-opin.


title: Tie (uskonnollinen yhteisö)

text: Tie torjuu perinteisen kristillisen kolminaisuusopin, eikä se hyväksy näin ollen myöskään kolmea ekumeenista uskontunnustusta. Sen mukaan Jeesus oli tavallinen ihminen, tosin ilman syntiä. Hän ei Isän Jumalan tapaan ollut kuitenkaan kaikkitietävä tai kaikkivoipa. Liikkeen raamatuntulkinnan mukaan Jeesus oli ennen syntymäänsä olemassa vain Jumalan ajatuksena. Hedelmöittymisen hetkellä Jumala loi siittiösolun, joka hedelmöitti Neitsyt Marian. Tien opetusta Jumalan Pojasta voidaan siis luonnehtia dynaamiseksi monarkianismiksi. Pyhää Henkeä liike taas pitää Jumalan toimivana voimana, ei persoonana. Tien opetus Jumalasta muistuttaa siis Jehovan todistajien ja Areioksen opetusta, erona on tosin se, että Tie torjuu ajatuksen Pojan olemassaolosta ennen tämän syntymää.


title: Tie (uskonnollinen yhteisö)

text: Tie pitää kielillä puhumista tärkeän Pyhän Hengen saamisen merkkinä. Vesikastetta ei toimiteta lainkaan, koska Tie katsoo Pyhän Hengen voitelun ja täyteyden korvaavan sen. Liikkeen mukaan vesikaste oli tarkoitettu juutalaisille puhdistautumisen merkiksi, eikä sitä ollut alun alkaen tarkoitettukaan muille kuin juutalaisille. Liike pitää Hengen saamisen jälkeistä pyhityselämää erittäin tärkeänä. Toisaalta liike opettaa, että kerran pelastettu ja uskoon tullut ihminen ei enää voi menettää pelastustaan, vaikka hän syyllistyisi miten pahoihin synteihin tahansa. Kielillä puhumisen lisäksi myös muut armolahjat ovat tärkeitä liikkeessä, helluntailaisuuden ja karismaattisen liikkeen tavoin.


title: Tie (uskonnollinen yhteisö)

text: Kuolemasta Tie opettaa, että kuolleet nukkuvat tiedottomassa tilassa, kunnes Jumala viimeisenä päivänä herättää heidät ylösnousemuksessa. Ajatus helvetistä torjutaan, Tien mukaan Jumala rankaisee väärintekijöitä tuhoamalla heidät lopullisesti, ilman ylösnousemuksen ja uuden elämän toivoa.


title: Tie (uskonnollinen yhteisö)

text: Tien moraalikäsitykset ovat ankaria, ja ne perustuvat liikkeen kirjaimelliseen raamatuntulkintaan. Esimerkiksi perhe-elämässä korostetaan miehen asemaa perheen päänä, jolle vaimon ja lasten tulee olla alamaisia. Sukupuolisen kanssakäymisen tulee liikkeen mukaan rajoittua vain avioliittoon. Avioliiton ulkopuolinen seksuaalisuus sekä homoseksuaalisuus tuomitaan Raamatun vastaisina. Aborttia pidetään ihmisen hengen riistämisenä ja näin ollen kiellettynä.


title: Tie (uskonnollinen yhteisö)

text: Tiellä ei ole ollut järjestäytynyttä toimintaa Suomessa. Jotkut suomalaiset ovat tosin osallistuneet Voima yltäkylläiseen elämään -kursseille ulkomaille, ja Suomeen on tilattu Tien materiaalia, kuten lehtiä ja kasetteja. Vuonna 1983 Suomeen asettui muutamia Tien edustajia pidemmäksi aikaa, ja he järjestivät muutamia todistustilaisuuksia ja opintopiirejä. Tien materiaaleja ei ole tiettävästi käännetty suomeksi.


title: Alexandre Lacazette

text: Alexandre Lacazette (s. 28. toukokuuta 1991 Lyon, Ranska) on ranskalainen jalkapalloilija. Hän edustaa Englannin Valioliigassa pelaavaa Arsenalia ja on pelipaikaltaan hyökkääjä.


title: Alexandre Lacazette

text: Lacazette siirtyi Olympique Lyonnaisin junioriakatemiaan vuonna 2003. Hänet nostettiin kaudella 2009–2010 seuran edustusjoukkueeseen, jossa hän teki ensiesiintymisensä 5. toukokuuta 2010 ottelussa Auxerrea vastaan.


title: Alexandre Lacazette

text: Ensimmäisen maalinsa ammattilaisurallaan Lacazette teki 31. lokakuuta 2010 ottelussa Sochauxia vastaan.


title: Alexandre Lacazette

text: 5. heinäkuuta 2017 Lacazette siirtyi Arsenaliin 52 miljoonan euron siirtosummalla.


title: Eriikka Magnusson

text: Eriikka Magnusson (s. 7. syyskuuta 1946 Helsinki) on suomalainen näyttelijä ja ohjaaja. Vuonna 1965 ylioppilaaksi kirjoittanut Magnusson opiskeli Suomen teatterikoulussa vuosina 1966–1969. Hän on KOM-teatterin perustajajäsen, ja oli mukana jo KOM-näyttämöllä Ruotsalaisessa Teatterissa 1969. KOM-teatterin jälkeen hän työskenteli Yleisradiossa sekä Radioteatterin Tampereen pisteessä. Eriikka Magnusson on kenraalimajuri ja Mannerheim-ristin ritari Gustaf Magnussonin nuorempi tytär.


title: Tehdas (televisiosarja)

text: Tehdas on suomalainen televisiosarja, jonka on käsikirjoittanut Pirkko Saisio. Sarja kertoo Lehtosen perheen omistamasta kenkätehtaasta 2010-luvun Etelä-Suomessa.


title: Tehdas (televisiosarja)

text: Sarja rakentuu kolmesta kuusiosaisesta tuotantokaudesta, joista kaksi kautta esitettiin Ylen TV2:ssa keväällä 2012 ja kolmas esitetään syksyllä 2014.


title: Tehdas (televisiosarja)

text: Sarjan alkujaksot kertovat Marmisen työläisperheestä. Myöhemmin sarja saa yhteiskunnallisia sävyjä. Ensimmäinen kausi kertoo menestyvästä tehtaasta ja toisella kaudella tehdas kohtaa vaikeuksia. Kolmas kausi kertoo, millainen Suomi on lähitulevaisuudessa, ja pohtii, voiko Suomessa olla kenkäteollisuutta.


title: Tehdas (televisiosarja)

text: Saisio on aiemmin kirjoittanut televisiosarjan "Elämänmeno". Ylen draamatilaaja Olli Tola tilasi Tehtaan käsikirjoituksen Saisiolta. Sarjan esikuvana on brittiläinen Paul Abbottin käsikirjoittama episodisarja "Tehdas". Sarja on kuvattu Orivedellä Mantereen kenkätehtaalla. Sarjan viimeinen kausi kuvattiin vuonna 2013.Tehdas facebook-sivut


title: Siberia

text: Siberia on vuonna 1981 toimintansa aloittanut suomalainen rockyhtye. Yhtyeen perustivat Jari Yliaho ja Paavo Kaihola Donna-yhtyeestä sekä Jari Loisa, joka oli aiemmin soittanut Sister-yhtyeessä. Kaikki olivat kotoisin Virroilta Pirkanmaalta. Yhtye teki ensimmäiset keikkansa helmikuussa 1982. Siberia soitti reggae-vaikutteista rockia, jota on usein verrattu Police-yhtyeeseen. Yhtye teki 80-luvulla kaksi albumia. Toisen albumin aikoina kokoonpanoon liittyi kosketinsoittaja Kari Suosalmi. Kesällä 1985 yhtye päätti yllättäen lopettaa keikkailun ja levytykset. Yhtye on kuitenkin jatkanut toimintaansa myöhemmin.


title: Siberia

text: Yhtye koottiin yhteen jälleen syksyllä 1994 ja tällöin Siberia teki kolmannen albuminsa.


title: Ogadenin kansallinen vapautusrintama

text: Ogadenin kansallinen vapautusrintama (, ) on separatistinen ryhmittymä, joka taistelee Etiopian hallitusta vastaan pääasiassa somalien asuttamassa Ogadenissa. Ryhmittymä on perustettu 1984.


title: Arthur puilla paljailla

text: Arthur puilla paljailla (engl. "Arthur 2: On the Rocks") on Bud Yorkinin ohjaama komediaelokuva, joka sai ensi-iltansa vuonna 1988. Elokuva on jatko-osa vuoden 1981 elokuvalle "Arthur". Elokuvan pääosia esittävät Dudley Moore, Liza Minnelli, John Gielgud ja Geraldine Fitzgerald. Minnelli voitti Razzie-palkinnon huonoimmasta naispääosasta.


title: Railo (albumi)

text: Railo on suomalaisen Siberia-yhtyeen kolmas studioalbumi vuodelta 1994.


title: Pallerotee

text: Pallerotee eli kuplatee eli helmitee (, tai yksinkertaisesti "boba") on alkujaan taiwanilainen makea teejuoma.


title: Pallerotee

text:
Palleroteen keksivät 1980-luvulla taiwanilaiset Liu Han
Chieh, Tu Tsong-He ja/tai Lin Hsui Hui. Nykyinen juoma muistuttaa jo aiemmin tunnettua juomaa, jonka valmistamiseen käytettiin mustaa teetä ja maitotiivistettä. Nykyisen juoman keksijät lisäsivät siihen maniokista valmistettuja palleroita. Lopputulosta kutsuttiin nimellä "boba".


title: Pallerotee

text: Palleroteetä tehdään hedelmänmakuisena ja maitoteehen. Valmistukseen käytettävät raaka-aineet vaihtelevat, mutta yksinkertaisimmillaan siihen kuuluu haudutettu tee, makuaineet, kuten siirappi, maito ja maniokista valmistetut tapiokapallot. Pallerotee nautitaan kuumana tai kylmänä. Se tarjoillaan tyypillisesti läpinäkyvästä kupista, jonka pohjalla juoman pallerot ovat selkeästi näkyvillä. Juomassa voidaan käyttää eri hedelmämakuja ja väriaineita. Suosituimpiin makuihin kuuluvat litsi, persikka, päärynä, papaija ja sitruunakola. Lisäksi suosittu on "yuan yang" -nimellä tunnettu palleroteen ja kahvin sekoitus.


title: Pallerotee

text: Pallerotee nautitaan yleensä kahviloiden tapaisissa puodeissa ja sen kanssa saatetaan syödä muuta suunpalaa. Juomaa on myyty teepuodeissa Aasiassa 1990-luvun alkupuolelta, ja sieltä se levisi Yhdysvaltoihin ja 2000-luvulla Eurooppaan.


title: HMS Charger (1894)

text: HMS Charger oli Britannian Kuninkaallisen laivaston vuonna 1896 valmistunut Charger-luokan torpedovenehävittäjä.


title: HMS Charger (1894)

text: Alus tilattiin 12. lokakuuta 1893 Yarrow and Companyltä Poplarista, jolloin sen valmistusmisajankohdaksi määrättiin 12. elokuuta 1894. Aluksen köli laskettiin marraskuussa 1893 telakkanumerolla 991 ja se laskettiin vesille 15. syyskuuta 1894. Alus valmistui tammikuussa 1896.


title: HMS Charger (1894)

text: Alus palveli Britteinsaarten vesillä ja se myytiin 14. toukokuuta 1912 romutettavaksi Wardille. Alus romutettiin Silvertownissa.


title: HMS Dasher (1894)

text: HMS Dasher oli Britannian Kuninkaallisen laivaston vuonna 1896 valmistunut Charger-luokan torpedovenehävittäjä.


title: HMS Dasher (1894)

text: Alus tilattiin 12. lokakuuta 1893 Yarrow and Companyltä Poplarista, jolloin sen valmistusmisajankohdaksi määrättiin 12. lokakuuta 1894. Aluksen köli laskettiin joulukuussa 1893 telakkanumerolla 992 ja se laskettiin vesille 28. marraskuuta 1894. Alus valmistui maaliskuussa 1896.


title: HMS Dasher (1894)

text: Alus palveli Britteinsaarten vesillä ja se myytiin 14. toukokuuta 1912 romutettavaksi King and Sonsille.


title: HMS Hasty (1894)

text: HMS Hasty oli Britannian kuninkaallisen laivaston vuonna 1896 valmistunut Charger-luokan torpedovenehävittäjä.


title: HMS Hasty (1894)

text: Alus tilattiin 12. lokakuuta Yarrow and Companyltä Poplarista, jolloin sen valmistusmisajankohdaksi määrättiin 12. joulukuuta 1894. Aluksen köli laskettiin joulukuussa 1893 telakkanumerolla 993 ja se laskettiin vesille 16. kesäkuuta 1894. Alus valmistui toukokuussa 1896.


title: HMS Hasty (1894)

text: Alus palveli Britteinsaarten vesillä ja se myytiin 9. heinäkuuta 1912 romutettavaksi Coxille Falmouthiin.


title: Siberia (albumi)

text: Siberia on suomalaisen Siberia-yhtyeen studioalbumi vuodelta 1983. Levyn julkaisi Poko Records. Tuottajana toimivat Pantse Syrjä ja Siberia. Äänitykset tehtiin Mika Sundqvistin MSL-Studiolla Ylöjärvellä. Pantse toimi sekä äänittäjänä että miksaajana. Sävellyksistä vastaavat Yliaho, Loisa ja Kaihola ja sanoituksista Hannu Tervaharju, Kimmo Koskimaa sekä Paavo Kaihola ("Sanoit että rakastat").


title: Siberia (albumi)

text:
Levyn siperialaista höyryveturia ja matkustajajunaa kuvaava kansi on E. Haaparannan ja J. Luostarisen käsialaa. Samaa piirrosta käytettiin myös yhtyeen keikkajulisteessa.
11. Tähtitaivaan alla 2'55
12. Lumottua elämää 2'15


title: Siberia (albumi)

text:
13. Kengissä hiekkaa 2'37
14. En jää ikkunaan 2'43
15. Jeanne D'Arc 3'25
16. Trapetsi (live) 2'31
Tuottajat: 11.-15. Lasse Raja & Siberia ja 16. Siberia 0946 3682272 3 POKOCD 123


title: Hardy-luokka (hävittäjä)

text: Hardy-luokka oli Britannian Kuninkaallisen laivaston torpedovenehävittäjäluokka (), jonka alukset valmisti sunderlandilainen William Doxford and Sons. Amiraliteetti pyysi telakalta tarjouksen kahdesta aluksesta 2. kesäkuuta 1893 ja tarjous vahvistettiin 3. marraskuuta. Yhtiö tarjosi kahta veturikattiloilla varustettua alusta 74 260 punnalla, josta summasta 32 460 puntaa tuli rungosta ja 41 800 voimansiirrosta. Yhtiö takasi kuitenkin vain 26 solmun nopeuden vaaditun 27 solmun sijasta. Tarjous ei sisältänyt apukoneita. Keulan torpedoputki oli poistettu ja rakenteellisia muutoksia esitetty vahvistuksen ehtoina. Valmistusajaksi määrättiin 12-13 kuukautta.


title: Endorsement

text: Endorsement tai endorsement-sopimus on tuotevalmistajien tapa tukea muusikoita tai muun alan taiteilijoita antamalla heille merkittäviä alennuksia heidän käyttämistään tuotteista. Joskus tuotteet voidaan antaa jopa ilmaiseksi. Vastineeksi valmistajat saavat tuotteensa tai tuotemerkkinsä näkyviin esimerkiksi muusikon esityksessä ja myös musiikkivideolla. Endorsement on eräänlaista tuotesijoittelun tyyppistä mainontaa.


title: Markus Yli-Jokipii

text: Markus Yli-Jokipii (s. 1981) on suomalainen kuoronjohtaja ja kapellimestari. Hän toimii kuoronjohdon lehtorina Tampereen ammattikorkeakoulussa ja johtaa vakituisesti Kuninkaantien muusikoiden barokkiorkesteria. Yli-Jokipiin perustama ammattilaiskokoonpano Kuninkaantien muusikot on ensimmäinen vakituisesti toimiva barokkiorkesteri Suomessa pääkaupunkiseudun ulkopuolella. Kokoonpanossa toimii myös ammattilaiskuoro. Kuninkaantien muusikoiden lisäksi Yli-Jokipii johtaa kamarikuoro Näsin Ääntä Tampereella. Aiemmin hän on toiminut muun muassa Turun konservatorion kamarikuoron ja Collegium musicum Turku -orkesterin taiteellisena johtajana. Hän on vieraillut Helsingin kamarikuoron ja Laivaston soittokunnan johtajana.


title: Markus Yli-Jokipii

text: Yli-Jokipii valmistui musiikin maisteriksi Sibelius-Akatemiasta vuonna 2009. Vuotta aiemmin hän valmistui filosofian maisteriksi Turun yliopistosta pääaineenaan musiikkitiede. Yli-Jokipii on osallistunut useille orkesterin- ja kuoronjohdon kansainvälisille mestarikursseille muun muassa BBC-singersin ja Stephen Cleoburyn, Jorma Panulan ja Helmuth Rillingin ohjauksessa.


title: Markus Yli-Jokipii

text: Yli-Jokipii on kantaesittänyt useita kuoro- ja orkesteriteoksia suomalaisilta säveltäjiltä sekä johtanut Kuninkaantien muusikoiden kanssa laajojen barokkiteosten Suomen ensiesityksiä. Taiteellisen työnsä ohella hän myös editoi vanhaa musiikkia etenkin Kuninkaantien muusikoiden projekteissa. Yli-Jokipiille on myönnetty Turun kaupungin Aboa-palkinto vuonna 2009.


title: Lillian Bassman

text: Lillian Bassman (15. kesäkuuta 1917 – 13. helmikuuta 2012) yhdysvaltalainen valokuvaaja ja taiteilija.


title: Lillian Bassman

text: Bassmanin vanhemmat olivat juutalaisia emigrantteja Venäjältä. Hän opiskeli 1930-luvulla Textile High Schoolissa Alexey Brodovitchin oppilaana ja myöhemmin tämän assistenttina. Hän työskenteli muotikuvaajana 1940-luvulta 1960-luvulle Junior Bazaarissa ja Harper Bazaarissa.


title: Lillian Bassman

text: Alexey Brodovitchin opastamana hän ryhtyi kuvaamaan malleja pääasiassa mustavalkofilmille. Hän luopui muotikuvauksesta 1970-luvulla ja ryhtyi kuvaamaan omia hankkeitaan ja hävitti silloin 40-vuotisen valokuvaajauransa negatiivit ja kuvat. Kassillinen kuvia löytyi kuitenkin vielä parikymmentä vuotta myöhemmin, ja 1990-luvulla hänen muotikuvansa nousivat arvoon. Hän ehti mukaan vielä digitaaliseen kuvaukseen ja teki abstrakteja kuvia, joiden käsittelyyn hän käytti Photoshopia.


title: Lillian Bassman

text: Bassmanin muotikuvien sanotaan sisältävän naiseuden emootion, ei pelkästään kuvaavan sitä. Hänen lempimallejaan oli Barbara Mullen, josta hän on sanonut: "On malleja, jotka eivät ole malleja vaan muusia. Hänessä oli kaikki ihmeellistä: kaunis kaula, viehkeyttä, kyky reagoida minuun. Kun oikein innostuimme saatoin riisua kengät ja tanssimme. Ymmärsimme toisiamme."


title: Jad Fair

text: Jad Fair on yhdysvaltalainen muusikko, laulaja ja taiteilija. Hän soittaa kitaraa sekä laulaa Half Japanese -yhtyeessä.


title: Jad Fair

text: Fair on työskennellyt muun muassa artistien Yo La Tengo, Daniel Johnston, Jason Willett, Naofumi Ishimaru, J. Mascis, Kramer, Teenage Fanclub, DQE, The Pastels, R. Stevie Moore, Terry Adams, Tom Ardolino, John Zorn, Fred Frith, Monster Party, &TheBeatles, Phono Comb, The Shapira-O'Rama, Moe Tucker, The Dim Stars, Daisy Cooper, David Fair, Lumberob, Richard Hell, Strobe Talbot, Phonocomb, DQE, God Is My Co-Pilot, Thurston Moore, Steve Shelley, Yuri Landman, Eye, Eugene Chadbourne, Mara Flynn, Kevin Blechdom, The Work Dogs, Bill Wells, Tom Recchion, Isobel Campbell, Norman Blake, Steve Fisk ja The Tinklers.


title: William Doxford and Sons

text: William Doxford and Sons, joka usein esiintyy muodossa Doxford, oli brittiläinen laivanrakennusyritys. Yhtiö valmisti lisäksi meridieselmoottoreita, joista viimeinen valmistui 1980.


title: William Doxford and Sons

text: William Doxford perusti yrityksen 1840, ja vuodesta 1870 alkaen sen kotipaikkana oli Wearjoen rannalla Pallionissa Sunderlandissa. Doxfordin kuoltua 1882 yhtiön toimintaa jatkoivat hänen neljä poikaansa. Yhtiön nimi muuttui 1961 Doxford & Sunderland Shipbuilding & Engineering Company Limitediksi ja edelleen 1966 Doxford & Sunderland Limitediksi. Court Line osti yrityksen 1972, jolloin se nimettiin Sunderland Shipbuilders Limitediksi.


title: William Doxford and Sons

text: 1970-luvulla valmistui uusi Pallionin telakka, joka kykeni valmistamaan kaksi jopa 30 000 tonnin alusta saman aikaisesti. Court Line meni konkurssiin 1974, ja valtio otti yhtiön haltuunsa. Yhtiö yksityistettiin 1986, jolloin se yhdistettiin Austin & Pickersgillin kanssa ja niistä muodostettiin North East Shipbuilders. Vain pari vuotta myöhemmin Pallionin telakka suljettiin.


title: HMS Hardy (1895)

text: HMS Hardy oli Britannian Kuninkaallisen laivaston vuonna 1896 valmistunut Hardy-luokan torpedovenehävittäjä.


title: HMS Hardy (1895)

text: Alus tilattiin 3. marraskuuta 1893 William Doxford and Sonsin Pallionin telakalta Sunderlandista telakkanumerolla 226. Tilauksen mukaan aluksen tuli valmistua 18. joulukuuta 1894 mennessä. Aluksen köli laskettiin 4. kesäkuuta 1894 ja se laskettiin vesille 16. joulukuuta 1895. Alus valmistui elokuussa 1896, jolloin sen tarjoukseen perustunut hinta oli 42 055 puntaa.


title: HMS Hardy (1895)

text: "HMS Hardy" palveli Britteinsaarten vesillä lukuun ottamatta vuoden 1900 palvelusta Välimerellä. Alus myytiin 11. heinäkuuta 1911 Garnhamille romutettavaksi.


title: HMS Haughty (1895)

text: HMS Haughty oli Britannian kuninkaallisen laivaston vuonna 1896 valmistunut Hardy-luokan torpedovenehävittäjä.


title: HMS Haughty (1895)

text: Alus tilattiin 3. marraskuuta 1893 William Doxford and Sonsin Pallionin telakalta Sunderlandistä, jolloin sen luovutusajankohdaksi määrättiin 18. syyskuuta 1895. Aluksen köli laskettiin 28. toukokuuta 1894 telakkanumerolla 227 ja se laskettiin vesille 18. syyskuuta 1895. Alus valmistui elokuussa 1896.


title: HMS Haughty (1895)

text: "HMS Haughty" palveli Britteinsaarten vesillä, kunnes se myytiin 10. huhtikuuta 1912 romutettavaksi.


title: Palmers Shipbuilding and Iron Company

text: Palmers Shipbuilding and Iron Company, joka usein esiintyy muodossa Palmers, oli brittiläinen laivanrakennusyritys. Yhtiön päämaja sijaitsi Jarrowissa, minkä lisäksi sillä oli toimintaa Tyne-joen varrella Hebburnissa ja Willington Quayssa.


title: Palmers Shipbuilding and Iron Company

text: Charles Mark Palmer perusti 1852 Jarrowissa yhtiön nimellä Palmer Brothers and Company. Saman vuoden lopulla yhtiö laski vesille ensimmäisen aluksensa rautarunkoisen rahtialus "SS John Bowesin", joka osoittautui nopeammaksi kuin yksikään purjealus. Lopulta yhtiö tuotti laivaterästä suurella tuotantolaitoksellaan, jota kutsuttiin Palmers Shipbuilding and Iron Companyksi. Yhtiön hallituksen puheenjohtajana toiminut Lordi Furness laajensi 1910 toimintaa ostamalla Robert Stephenson and Companyn Hebburnin telakan.


title: Palmers Shipbuilding and Iron Company

text: Palmers teki konkurssin 1933 ja Jarrowin telakka myytiin National Shipbuilders Securitiesille, joka sulki sen. Telakan sulkemisen jälkeen Sir John Jarvis käytti tiloja teräsvarastoina, jonne sitä toimitettiin White Star Linen risteilijöitä "SS Olympicia" ja "SS Berengaria" purkavilta romuttamoilta. Armstrong Whitworth osti yhtiön, jolla oli edelleen hallussaan Hebburnin telakka. Näin muodostui Palmers Hebburn Company Limited.


title: Palmers Shipbuilding and Iron Company

text: Vickers-Armstrong myi 1973 Palmerin telakan Swan Hunterille, joka muodosti siitä Hebburn Shipbuilding Dockin. Tilat nimettiin 1994 Tyne Tees Dockyardiksi, minkä jälkeen ne myytiin vuotta myöhemmin A&P Groupille. Telakka toimii korjaustelakkana.


title: Mary Mandelin

text: Mary Emmeline Eleonore Mandelin-Dixon (24. huhtikuuta 1918 Helsinki – 12. tammikuuta 1985 Helsinki) oli suomalainen ruotsin kielellä kirjoittanut toimittaja ja kirjailija.


title: Mary Mandelin

text: Mandelinin vanhemmat olivat kanslianeuvos Erik Mandelin (1887–1953) ja vapaaherratar Sigrid Eleonora Pauline Wrede af Elimä. Hän kävi 1930–1935 Helsingissä Nya Svenska Flickskolania ja opiskeli sitten 1930-luvun lopulla kieliä Belgiassa, Ruotsissa ja Ranskassa. Mandelin avusti muun muassa Astra, Helsingfors-Journalen ja Naisten Maailma nimisiä lehtiä. Talvisodan aikana hän toimi lääkintälottana ja osallistui suomalaisten lasten evakuointiin Ruotsiin. Vuonna 1942 Mandelin toimi suomalaisten evakkolasten konsulenttina Tanskassa. Mandelin meni 1954 naimisiin Göteborgin sinfoniaorkesterin kapellimestarin Charles Dean Dixonin (1915–1976) kanssa joka toimi myöhemmin Hessenin radion ylikapellimestarina ja Sydneyn sinfoniaorkesterin johtajana. He asuivat 1960-luvulla Frankfurt am Mainissa Saksan liittotasavallassa ja Sydneyssä Australiassa.


title: Mary Mandelin

text: Mandelin kirjoitti yhden novellikokoelman sekä useita näytelmiä. Hän käänsi myös ulkomaisia näytelmiä ruotsin kielelle.


title: Mary Mandelin

text: Mandelin oli naimisissa kaksi kertaa:


title: Tilauspoliisi

text: Tilauspoliisi () on vuonna 1987 ensi-iltansa saanut toimintakomedia. Elokuvan pääosia esittävät Burt Reynolds, Liza Minnelli, James Remar, Richard Masur, Dionne Warwick, Bernie Casey, Robby Benson ja John P. Ryan. Elokuvan on ohjannut Jerry London. Elokuva voitti Razzie-palkinnon huonoimmasta naispääosasta.


title: Tilauspoliisi

text: Elokuvassa Reynolds esittää virkavirheestä erotettua poliisia, joka yrittää todistaa päätöksen olleen väärä. Minnelli esittää ilotyttöä.


title: Tilauspoliisi

text: "Video-oppaassa" vuodelta 1994 Esko Rautakorpi valittaa, etteivät nimekkäät näyttelijätkään mahda mitään ”totaalisen yhdentekevästi” toteutetulle tarinalle. Hän antaa "Tilauspoliisille" yhden tähden viidestä, mikä vastaa sanallista arviota ”huono”.


title: Meistriliiga (täsmennyssivu)

text: Meistriliiga voi tarkoittaa ainakin seuraavia:


title: Kuusi miestä ja kaaos

text: Kuusi miestä ja kaaos (eng. "Complete Savages") on vuosina 2004-05 esitetty komediasarja. Sarjaa tehtiin 19 jakson verran 24. syyskuuta - 17. kesäkuuta välisenä aikana. Sarjan päähenkilöitä esittivät mm Keith Carradine, Andrew Eiden, Shaun Sipos, Erik von Detten, Evan Ellingson, Jason Dolley, Vincent Ventresca ja Mel Gibson, joka toimi myös yhtenä sarjan tuottajana ohjaten kolme jaksoa.


title: Emil Elo (toimittaja)

text: Emil Elo (s. 1987 Turku, Suomi) on suomalainen toimittaja. Hän työskentelee Kauppalehdessä. Aiemmin hän oli Jatkoaika.comin päätoimittaja heinäkuusta 2010 toukokuuhun 2012.


title: Emil Elo (toimittaja)

text: Elo on opiskellut tietotekniikkaa ja mediatutkimusta. Hän on avustanut Aamuset-kaupunkilehteä ja työskenteli Jatkoaika.comissa vuodesta 2006. Päätoimittajaksi hän siirtyi SM-liigatoimituksen toimituspäällikön paikalta. Vuonna 2011 Jääkiekkolehti valitsi Elon suomalaisten jääkiekkovaikuttajien TOP 100 -listalle sijalle 88.


title: Emil Elo (toimittaja)

text: Elon isoisä Ari Elo on turkulainen teollisuusneuvos.


title: Juha Hiitelä

text: Juha Hiitelä (s. 1983 Tampere) on suomalainen urheilutoimittaja. Hän työskentelee Ilta-Sanomissa jääkiekkotoimittajana ja oli sitä ennen Ilta-Sanomien ja Urheilusanomien NHL-kirjeenvaihtaja Kanadassa. Hiitelä on toiminut aikaisemmin Jatkoaika.comin päätoimittajana. Hänellä oli usean vuoden ajan jääkiekkoaiheinen radio-ohjelma, joka kuului Radio 957:ssa, Radio Jyväskylässä ja Radio Megassa. Lisäksi hänen artikkeleitaan on julkaistu mm. Jääkiekkolehdessä.


title: Juha Hiitelä

text: Juha Hiitelän isä on SM-liigaseura Ilveksen entinen urheilutoimenjohtaja ja päävalmentaja Seppo Hiitelä.


title: Irvistys

text: Irvistys tarkoittaa kasvojen vääristämistä johonkin epämääräiseen ilmeeseen. Tyypilliseen irvistykseen saattaa liittyä esimerkiksi alaleuan liikuttaminen ääriasentoon tai ylähuulen peittäminen alahuulella.


title: Peikkoahvenet

text: Peikkoahvenet (Scombropidae) on ahvenkaloihin kuuluva kalaheimo. Heimon lajeja tavataan lämpimistä vesistä indopasifiselta merialueelta ja Atlantista.


title: Peikkoahvenet

text: Varhaisimmat peikkoahventen heimoon kuuluvien lajien fossiilit on ajoitettu mioseeni- ja plioseenikaudelle. Nykyään heimoon kuuluu yksi suku ja lähteestä riippuen 3–5 lajia. Lajeja ovat muun muassa peikkoahven ("Scombrops boops"), "Scombrops gilberti" ja "Scombrops oculatus". Toisinaan heimon lajit luokitellaan kuuluvaksi samaan heimoon sinikalan kanssa. Peikkoahvenilla on kaksi selkäevää, jotka ovat erillään toisistaan. Taaempi ja pehmeämpi selkäevä ja peräevä ovat suomupeitteiset. Kaksi selkäevää ovat mahdollisesti jäänne nykyisiä ahvenkaloja edeltäneiltä lajeilta. Muita primitiivisiä piirteitä ovat muun muassa makuhermot ja eräät kylkiviivan hermoista. Lajit voidaan erottaa toisistaan suomujen värin ja kylkiviivan suomujen määrän perusteella.


title: Peikkoahvenet

text: Peikkoahvenia tavataan indopasifiselta merialueelta ja Karibianmereltä. Nuoret kalat elävät merileväkasvustoissa ja siirtyvät aikuisina lähemmäksi merenpohjaa ja niitä tavataan 400–800 metrin syvyydessä merenpinnasta. Japanissa eräät peikkoahvenlajit ovat kaupallisesti merkittäviä saaliskaloja.


title: Janus-luokka

text: Janus-luokka oli Britannian Kuninkaallisen laivaston Palmers Shipbuilding and Iron Companyn valmistama torpedovenehävittäjäluokka ().


title: Luettelo pikkuplaneetoista: 150001–151000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
150001:stä ja päättyen 151000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 151001–152000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
151001:stä ja päättyen 152000:een.
Kokonaisen luettelon löytää katsomalla Luettelo pikkuplaneetoista.


title: Naparuuvi

text: Naparuuvi on erityisesti sähköisissä testilaitteissa ja äänitekniikassa, monissa kaiuttimissa ja audiovahvistimissa käytetty liitin. Naparuuvia voi käyttää monella eri tavalla, esim. siihen voi liittää banaaniliittimen, tai johto josta on kuorittu joitakin senttejä eristettä pois, voidaan työntää naparuuvissa olevaan reikään ja ruuvia kiristetään. Kullattuja naparuuveja käytetään paremman sähkönjohtavuuden saamiseksi ja/tai ulkonäöllisistä syistä. Naparuuvin kiristäminen voidaan tehdä kädellä eikä mitään työkaluja tarvita.


title: Mushroom

text: Mushroom on shetlanninponeilla harvinaisena esiintyvä sienenharmaa, toistaiseksi varmistamaton väritys. Mushroom-värinen poni on perimältään rautias eli punaruskea, mutta muistuttaa väritykseltään ruskeanharmaata hopeanmustaa. Värityksen on kuvannut skotlantilainen shetlanninponikasvattaja Beth Mead, jonka tietyistä linjoista alkoi syntyä harmaanruskeita varsoja.


title: Mushroom

text: Mushroom-väriseltä ponilta puuttuu feomelaniinin punaisuus miltei kokonaan. Rungon väri on ruskeanharmaa ja jouhet ovat vaaleat. Silmät ovat hieman tavallista vaaleammat.


title: Mushroom

text: Mead kuvaa värityksen periytyvän resessiivisesti: kaksi mushroom-ponia tuottaa yhdessä vain samanvärisiä jälkeläisiä. Meadin mushroom-ori on toistaiseksi tuottanut mustapohjaisten tammojen kanssa vain mustia ja rautiaita varsoja ja rautiaspohjaisten tammojen kanssa rautiaita varsoja. Toisaalta Mead on saanut mushroom-varsoja myös yhdistelmistä rautias-rautias ja musta-musta.


title: Mushroom

text: Mushroom-väritystä on tavattu vain shetlanninponeilla. Mead on koonnut kotisivuilleen mushroom-väristen ja samankaltaisia värejä jälkeläisilleen periyttäneiden ponien sukutauluja ja tutkinut niissä esiintyviä värimainintoja. Hän on havainnut monien mushroom-ponien polveutuvan hollantilaisen Houlland-siittolan eläimistä. Muita hänen havaitsemiaan yhteyksiä ovat Annandalen , Gletnessin ja South Parkin linjat.


title: Luettelo pikkuplaneetoista: 152001–153000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
152001:stä ja päättyen 153000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 153001–154000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
153001:stä ja päättyen 154000:een.
Kokonaisen luettelon löytää katsomalla Luettelo pikkuplaneetoista.


title: Pekka Vihervuori

text: Aimo Pekka Vihervuori (s. 25. elokuuta 1950 Helsinki) on suomalainen tuomari, joka toimi Korkeimman hallinto-oikeuden presidenttinä vuosina 2012–2018.


title: Pekka Vihervuori

text: Koulutukseltaan Vihervuori on oikeustieteen tohtori ja maatalous- ja metsätieteiden maisteri. Vihervuori aloitti korkeimman hallinto-oikeuden määräaikaisena hallintoneuvoksena 1997 ja nimitettiin tuomioistuimen varsinaiseksi jäseneksi 1998. Ennen presidentiksi nimittämistä hän toimi KHO:n ensimmäisen jaoston varapuheenjohtajana.


title: Pekka Vihervuori

text: Ennen nimitystä korkeimman hallinto-oikeuden jäseneksi Vihervuori toimi Teknillisen korkeakoulun, Lapin yliopiston ja Turun yliopiston professorina, Helsingin ja Turun yliopiston apulaisprofessorina, lainsäädäntöneuvoksena oikeusministeriössä sekä eri tehtävissä Vesihallituksessa. Hän on julkaissut runsaasti kirjoja ja tieteellisiä artikkeleita ympäristö-, kiinteistö- ja hallinto-oikeuden aloilta.


title: Pekka Vihervuori

text: Vihervuori on toiminut Suomalaisen Lakimiesyhdistyksen ja Korkeimpien oikeuksien tuomareiden yhdistyksen puheenjohtajana. Vihervuori on Olga ja Kaarle Oskari Laitisen säätiön hallituksen ja Suomalaisen tiedeakatemian jäsen sekä Lakimies-lehden toimitusneuvoston puheenjohtaja.


Pekka Vihervuori


title: Ankaraa ja myötätuntoista kuuntelua

text: Ankaraa ja myötätuntoista kuuntelua: Keskustelevaa kirjoitusta paikkasidonnaisesta taiteesta on Lea Kantosen toimittama teos, jossa on eri näkökulmista paikkasidonnaista taidetta käsitteleviä kirjoituksia.


title: Ankaraa ja myötätuntoista kuuntelua

text: Teoksen runko koostuu kirjallisista töistä, jotka laadittiin Kuvataideakatemian paikka- ja tilannesidonnaisen taiteen maisteriohjelmassa 2007–2009. Yhteistyössä oli mukana Teatterikorkeakoulun esitystaiteen ja -teorian maisteriohjelma. Teoksen toimittanut Lea Kantonen opetti ohjelmissa paikkasidonnaisen taiteen teoriaa, menetelmiä, analyysia ja kirjoittamista. Kursseilla syntyneiden tekstien lisäksi hän pyysi kirjoituksia muilta opettajilta ja vierailijoilta sekä muilta opiskelijoilta.


title: Ankaraa ja myötätuntoista kuuntelua

text: Kirjoituksissa esitellään ja kommentoidaan aihetta käsitteleviä ulkomaisia tutkimuksia, ja mukaan on otettu tämän hetken tärkeimmän teoreetikon Grant Kesterin "Dialoginen estetiikka", jota on jo aiemmin käytetty oppimateriaalina. Kester on vieraillut Kuvataideakatemiassa luennoimassa.


title: Ankaraa ja myötätuntoista kuuntelua

text: Teoksen johdannossa toimittaja esittelee kirjan jakautumista kuuteen osaan, joissa kirjoitukset yhteen sitovia näkökulmia ovat historia, paikka, taiteilija, yleisö ja kritiikki. Teoksen lopussa on lyhyet kirjoittajien esittelyt.


title: Perliitti (metallurgia)

text: Perliitti on teräksen mikrorakenne, joka muodostuu ohuista, vuorottelevista ferriitti- ja sementiittilamelleista. Perliittiä esiintyy teräksissä ja valuraudoissa. Perliitti on raudan ja hiilen eutektoidisen seoksen (hiilipitoisuus 0,8%) mikrorakenne huoneenlämmössä. Perliitti on monien rakenneterästen perusrakenne. Mikäli teräksessä on hiiltä on alle 0,8%, esiintyy perliitin raerajoilla suurempia ferriittisiä alueita, ja hiilipitoisuuden ollessa yli 0,8%, esiintyy vastaavasti runsashiilistä raudan karbidia, sementiittiä. Huoneenlämmössä ferriitissä voi olla korkeintaan 0,02% hiiltä, kun taas sementiitissä on hiiltä 6,7%. Perliittisessä rakenteessa esiintyvä ferriitti pehmentää rakennetta ja tekee siitä helpommin muokkautuvaa. Sementiitti puolestaan lisää lujuutta ja kovuutta. Tämän vuoksi terämateriaaleina käytettävissä hiiliteräksissä on yleensä reilusti yli 0,8% hiiltä ja helposti muokattavissa teräksissä hiilipitoisuus taas on verrattain pieni. Hiilipitoisuus vaikuttaa suoraan esimerkiksi teräksen taottavuuteen.


title: Perliitti (metallurgia)

text: Perliittiä muodostuu austeniittisessa tilassa olevan teräksen jäähtyessä. Eutektoidisen teräksen jäähtyessä sopivalla nopeudella syntyy rakenteeseen vuorotellen ferriitti- ja sementiittilamelleja ja teräksestä tulee täysin perliittinen. Jäähtymisnopeuden ollessa niin suuri, että hiili ei ehdi poistumaan austeniitista diffuusion avulla ja muodostamaan sementiittiä, syntyy ferriitin hiiliylikylläisiä muotoja martensiittia ja bainiittia. Nämä rakenteet ovat lujia ja monet terästen lämpökäsittelyt, kuten karkaisu ja bainitointi perustuvat juuri näiden faasien syntymiseen.


title: Xmies

text: Johannes ”Junnu” Naumanen (s. elokuu 1977 Kuopio), tunnetaan paremmin taiteilijanimellään Xmies, on suomalainen hip hop -tuottaja ja DJ. Hän muodostaa yhdessä Solosen ja Kosolan kanssa Lyömättömät-nimisen hip hop -trion, jolla on myös oma radio-ohjelma YleX-kanavalla. Hän on myös osa Blunttech-nimistä hip hop -yhtyettä. Hän on myös osa suomalaista HKI Crates -tuottajakollektiivia, joka julkaisi HKI Crates -nimisen tuottajalevyn heinäkuussa 2012 Monsp Recordsin kautta.


title: Xmies

text: Johannes Naumanen syntyi Kuopiossa elokuussa elokuussa 1977. Hän oli musikaalinen jo lapsena ja soitti seitsemän vuotiaana pianoa ja trumpettia. Myös hänen isänsä oli muusikko. Naumanen kuuli hip hopia 1980-luvulla ja piti muun muassa N.W.A.:sta. Hän muutti Kuopiosta 1-vuotiaana Taivalkoskelle ja sieltä 7-vuotiaana Kotkaan. Vuonna 1994 hän muutti Turkuun, josta vuonna 1998 hän muutti Jyväskylään ja vuonna 2001 Helsinkiin, jossa tällä hetkellä asuu.


title: Xmies

text: Naumanen aloitti tietokone-pohjaisen musiikin tekemisen vuonna 1990 Amiga-tietokoneella, ja oli aktiivinen demoscenessä kymmenisen vuotta. Demoscenessä hänet tunnettiin muun muassa nimillä Blunttech, Cyberware sekä Juneau.


title: Luettelo pikkuplaneetoista: 155001–156000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
155001:stä ja päättyen 156000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 154001–155000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
154001:stä ja päättyen 155000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 156001–157000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
156001:stä ja päättyen 157000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 157001–158000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
157001:stä ja päättyen 158000:een.
Kokonaisen luettelon löytää katsomalla Luettelo pikkuplaneetoista.


title: HMS Janus (1895)

text: HMS Janus oli Britannian Kuninkaallisen laivaston vuonna 1895 valmistunut Janus-luokan torpedovenehävittäjä.


title: HMS Janus (1895)

text: Alus tilattiin 7. marraskuuta 1893 Palmers Shipbuilding and Iron Companyltä Jarrowista telakkanumerolla 681. Tilauksen mukaan aluksen tuli valmistua 3. joulukuuta 1894 mennessä ja sen köli laskettiin 28. maaliskuuta 1894. Alus laskettiin vesille vuotta myöhemmin 12. maaliskuuta ja se valmistui marraskuussa 1985.


title: HMS Janus (1895)

text: "HMS Janus" siirrettiin 1900 Kiinan laivastoasemalle. Aluksen savuhormit pidennettiin ja niihin asennettiin savunhajottimet. Alus myytiin 1914 Hong Kongissa romutettavaksi.


title: Luettelo pikkuplaneetoista: 158001–159000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
158001:stä ja päättyen 159000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 159001–160000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
159001:stä ja päättyen 160000:een.
Kokonaisen luettelon löytää katsomalla Luettelo pikkuplaneetoista.


title: HMS Lightning (1895)

text: HMS Lightning oli Britannian Kuninkaallisen laivaston vuonna 1896 valmistunut Janus-luokan torpedovenehävittäjä.


title: HMS Lightning (1895)

text: Alus tilattiin 7. marraskuuta 1893 Palmers Shipbuilding and Iron Companyltä Jarrowista ja se tuli tilauksen mukaan valmistua 18. helmikuuta 1895 mennessä, joten aluksen köli laskettiin 28. maaliskuuta 1894 telakkanumerolla 682. Alus laskettiin vesille 10. huhtikuuta 1895 ja se valmistui tammikuussa 1896.


title: HMS Lightning (1895)

text: "HMS Lightning" palveli kotivesillä. Se osui miinaan 30. kesäkuuta 1915 Kentish Knockin majakka-aluksen lähellä. Se laukaisi vielä toisenkin miinan ja räjähdysten seurauksena aluksen runko katkesi. Keula upposi ja perä hinattiin Sheernessiin.


title: Crankcase

text: Crankcase on Hasbron luoma Transformers-universumissa esiintyvä Decepticon, joka esiintyi ensimmäistä kertaa Marvelin "The Transformers"-sarjakuvassa vuonna 1988.


title: Crankcase

text: Alkuperäisessä Transformersissa Crankcase on yksi kolmesta Triggerconista Windsweeperin ja Ruckusin ohella ja he palvelivat Mega-Pretender Thunderwingiä.


title: Crankcase

text: Crankcase julkaistiin vuoden 2007 "Transformers"-elokuvan lelusarjaan uudelleenväritettynä version "in" Red Alertista.


title: Crankcase

text: Elokuvassa "" Crankcase esitetään Dreadeiksi kutsutun Decepticonryhmän johtajana. Romaani- ja sarjakuvaversioissa hän oli piiloutunut Kuuhun alaistensa, Hatchetin ja Crowbarin, kanssa. Kun Optimus Prime ja Ratchet saapuivat kuuhun tutkimaan Arkkia ja noutamaan Sentinel Primea, Dreadit havahtuivat ja salaa piiloutuivat Autobottien alukseen ja pääsivät maahan.


title: Crankcase

text: Elokuvaversiossa heidät nähtiin ainoastaan jahtaamassa Autobotteja valtatiellä heidän viedessä Sentineliä NESTin tukikohtaan ja taistelun aikana ja Bumblebee tappoivat Hatchetin. Crankcase ja Crowbar selviytyvät ja myöhemmin taistelussa Ironhidea ja Sideswipea vastaan Ironhide tappaa Crowbarin ampumalla tätä päähän, lävistää Crankcasen tämän omalla keihäällä. Ironhide paiskaa lopuksi Crankcasen kohti autokauppaa, jonka räjähdys tappaa tämän.


title: Crankcase

text: Crankcase muuntautuu Chevrolet Suburban -hälytysajoneuvoksi.


title: Crankcase

text: Elokuvassa "" esiintyy Decpticon nimeltä Berserker, jolla on lähes identtinen ulkomuoto Crankcasen kanssa. Lisäksi elokuvassa esiintyy myös Decepticon nimeltä Dreadbot, joka muistuttaa muuten Crowbaria, mutta muuntautuu ruosteiseksi vihreäksi Volkswagen Transporter T2 -pakettiautoksi. Megatron lupasi Transformer Reaction Forcen sotilaille tappavansa Autobotit, jos saisi avukseen muutaman vankeudesta vapautetun Decepticonin. Dreadbot päästetään vapaaksi, mutta arvaattoman luonteensa vuoksi Berserker pysyy vangittuna. Dreadbot itse joutuu Cade Yeagerin ja Autobottien kimppuun tehdyn hyökkäyksen aikana Grimlockin syömäksi.


title: Crankcase

text: Dreadbot ei puhu, eikä Berserkerin ääninäyttelijää ole kreditoitu.


title: Urho Verho

text: Urho Aleksander Verho (19. huhtikuuta 1912 Turku – 20. toukokuuta 1988 Parainen) oli suomalainen kirjallisuustieteilijä ja professori.


title: Urho Verho

text: Verho toimi työväenopiston johtajana Valkeakoskella 1936–1944 ja Karkkilassa 1942–1945 sekä Turussa suomalaisen työväenopiston apulaisjohtajana ja sittemmin johtajana 1945–1964. Vuodesta 1957 alkaen hän hoiti kirjallisuustieteen assistentuureja, dosentuureja ja professuureja Turun yliopistossa ja Tampereen yliopistossa. Hän jäi eläkkeelle vuonna 1975 Tampereen yliopiston yleisen kirjallisuustieteen apulaisprofessorin virasta. Hän työskenteli myös "Turun Sanomien" kirjallisuus- ja teatteriarvostelijana vuodesta 1937.


title: Grant Kester

text: Grant Kester on paikkasidonnaisen taiteen merkittävin teoreetikko


title: Grant Kester

text: Kester on valmistunut 1986 B.F.A:ksi valokuvauksesta Baltimoren Maryland Institute College of Artista. Vuonna 1995 hän valmistui M.A:ksi taidehistoriasta Rochesterin yliopiston taidehistorian osastolta ja 1997 tohtoriksi Visuaalisten ja kulttuuristen tutkimusten alalta samoin Rochesterin yliopiston taidehistorian osastolta. Hän on sen jälkeen opettanut eri korkeakouluissa, ja on vuodesta 2000 ollut Kalifornian yliopisto, San Diegossa taidehistorian apulaisprofessori (associate professor)


title: Grant Kester

text: Hän oli vuosina 1990-1996 Afterimage-lehden päätoimittaja.


title: National Geographic (televisiokanava)

text: National Geographic (aiemmin "National Geographic Channel", puhekielessä usein myös "Nat Geo") on syyskuussa 1997 aloittanut televisiokanava, joka lähettää National Geographic Societyn tuottamia dokumentaarisia ohjelmia. Kuten myös History ja Discovery Channeleilla, kanavan sisältö koostuu dokumenteista, jotka liittyvät luontoon, tieteeseen, kulttuuriin ja historiaan. Kanavan omistaa etupäässä Fox Cable Networks, joka on osa 21st Century Foxia. National Geographic on saatavilla myös HD-kanavana, joka toimii erillisellä kanavalla, Nat Geo HD:lla. Sen pääasiallinen sisarverkko on Nat Geo Wild, joka keskittyy eläinohjelmiin, mukaan lukien suosittu "Koirakuiskaaja".


title: National Geographic (televisiokanava)

text: Kanava näkyy antenni-, satelliitti- ja kaapeliverkossa sekä IPTV:ssä.


title: National Geographic (televisiokanava)

text: Vuonna 2013 National Geopraphic Channel muuttui suomenkieliseksi kanavaääneltään ja tekstitykseltään.


title: National Geographic (televisiokanava)

text: 1. maaliskuuta 2017 kanavasta tuli ensimmäinen maksuton National Geographic -kanava Euroopassa ja toinen maailmassa.


Jääkiekon naisten maailmanmestaruuskilpailut 1990 pelattiin Kanadassa, Ottawassa maaliskuussa 1990. Kanadan ja Yhdysvaltain lisäksi kilpailuun selvisi edelliskauden Euroopan-mestaruuskilpailujen viisi parasta maata ja Aasian mestari Kiina, joka kuitenkin luovutti paikkansa Japanille.


title: Väinö Kääriäinen

text: Väinö Jalmari Kääriäinen (4. heinäkuuta 1920 Haukivuori – 29. elokuuta 1980) oli suomalainen runoilija.


title: Nancy Mitford

text: Nancy Freeman-Mitford, (28. marraskuuta 1904, Lontoo – 30 . kesäkuuta 1973, Versailles), oli englantilainen kirjailija ja yksi Mitfordin sisaruksista. Suomessa hänet tunnetaan elämäkertateoksistaan "Madame de Pompadour" ja "Aurinkokuningas".


title: Broadway (teatteri)

text: Nimityksellä broadway tarkoitetaan teatteriesityksiä, joita esitetään New Yorkin Manhattanilla, joko Broadway-kadun ympäristössä sijaitsevissa 40:ssä yli 500 istumapaikan teatterissa tai Lincoln Centerissä. Vastakohtaisesti off-broadway tarkoittaa teatteriesityksiä, joita esitetään Manhattanin muissa pienemmissä teattereissa.


title: Itämerenkaurikka

text: Itämerenkaurikka ("Ammophila arenaria" × "Calamagrostis epigejos") on merenrantojen hietikoilla kasvava monivuotinen heinälaji. Se on syntynyt kahden suvun välisenä risteymänä, kastikoiden sukuun kuuluvan hietakastikan ("Calamagrostis epigejos") ja rantakaurojen sukuun kuuluvan rantakauran ("Ammophila arenaria").


title: Itämerenkaurikka

text: Itämerenkaurikka muodostaa kasvustoja kantalajiensa yhteisillä kasvupaikoilla. Kooltaan se on 75–130 senttimetriä korkea. Lehdet ovat litteämmät kuin rantakauralla. Itämerenkaurikan kukinto on röyhy, jonka tähkylät ovat 9–12 mm pitkiä. Ulkohelpeiden tyven karvakiehkura yltää helpeiden puoleen väliin. Vihneet ovat 1–2 mm pitkät. Lajin siitepöly on heikkolaatuista, joten se on marto.


title: Itämerenkaurikka

text: Pohjoismaissa itämerenkaurikka on levinneisyydeltään eteläinen. Tanskassa ja Etelä-Ruotsissa sitä tavataan melko harvinaisena Itämeren ja Pohjanmeren rannikoilla. Suomessa laji on hyvin harvinainen ja kasvaa vain Hankoniemellä.


title: Seututie 468

text: Seututie 468 sijoittuu luoteis- ja kaakkoissuuntaisena väylänä Leppävirran Sarkamäestä ja Savonlinnan Hannolanpellon välillä. Väylän reitti kulkee Varkauden Kangaslammin ja Savonlinnan Oravin kylien kautta. Seututie 468 alkaa Leppävirralta Valtatie 23:n Sarkamäen liittymästä ja päättyy Savonlinnassa Seututie 471 Hannolanpellon liittymään. Väylällä on yksi lossiyhteys Tappuvirrassa Tappuvirran lossi, lisäksi väylä ylittää Oravin kanavan ja Haponlahden kanavan.


title: Seututie 468

text: Seututie 468 varrella sijaitsee nähtävyyksiä kuten Rauhalinna, Juvolan vanha tiilitehdas, sekä Kangaslammin ja Oravin kylät. Sarkamäki ja Hannolanpelto välisen tieosuuden ainoa Varkauden ja Savonlinnan välinen linja-auto vuoro, lakkautettiin kesäkuussa 2012, kun ELY-keskus lopetti vuoron tukemisen.


title: Tarhakalliokielo

text: Tarhakalliokielo ("Polygonatum" × "hybridum") on kalliokielojen sukuun kuuluva risteymälaji, jota viljellään koristekasvina. Sen kantalajit ovat lehtokielo ("Polygonatum multiflorum") ja kalliokielo ("Polygonatum odoratum").


title: Tarhakalliokielo

text: Tarhakalliokielo kasvaa kantalajejaan kookkaammaksi, 50–100 senttimetriä korkeaksi ja muodostaa joskus laajoja kasvustoja. Sen varsi on tyveltä liereä ja yläosasta särmikäs. Kukat ovat lehtihangoissa 1–5 kukan ryhminä, verrattuna kantalajeihin kalliokielon kukkaryhmässä on 1–2 ja lehtokielon 2–5 kukkaa. Heteen varsiosa eli palho on lyhytkarvainen. Laji on yleensä marto.


title: Tarhakalliokielo

text: Suomessa tarhakalliokielo on melko harvinainen, siitä on havaintoja eri puolilta maan länsi- ja lounaisosassa.


title: Half Japanese

text: Half Japanese on vuonna 1975 perustettu yhdysvaltalainen yhtye. Se on tunnettu erilaisesta ja kokeilevasta rockmusiikista. Yhtyeen jäsenten innoittajia ovat muun muassa The Shaggs, Velvet Underground ja Jonathan Richman.


title: Luettelo pikkuplaneetoista: 160001–161000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
160001:stä ja päättyen 161000:een. Kokonaisen luettelon löytää katsomalla artikkelin Luettelo pikkuplaneetoista.


title: Luettelo pikkuplaneetoista: 161001–162000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
161001:stä ja päättyen 162000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 162001–163000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
162001:stä ja päättyen 163000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 163001–164000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
163001:stä ja päättyen 164000:een.
Kokonaisen luettelon löytää katsomalla Luettelo pikkuplaneetoista.


title: H.O.T.

text: H.O.T. () oli suosittu eteläkorealainen poikabändi 1990-luvun lopussa. Yhtyeen nimi on akronyymi, joka tulee sanoista "High-five Of Teenagers". Kyseinen vuonna 1996 SM Entertainmentin muodostama yhtye kuitenkin hajosi vuonna 2001.


title: H.O.T.

text: H.O.T. oli suuri menestys Koreassa ja on toiminut useille bändeille esikuvana. Ryhmän muodosti SM Entertainmentin perustanut Lee Soo Man. Ensimmäinen ryhmään liittynyt jäsen oli Kangta, joka oli ystävänsä kanssa huvipuistossa laulamassa ja tanssimassa, jonka ansiosta hänet löydettiin. Moon Hee-joon kävi koelaulamassa ja suositteli asian harkitsemista Lee Jae Wonille, joka päätti myös käydä koelauluissa; molemmat pärjäsivät hyvin ja pääsivät ryhmään. Jang Woo Hyuk liittyi mukaan voitettuaan tanssikilpailun, kun taas Tony Anin löysi alun perin yhdysvaltalainen yhtiö Brothers Entertainment, mutta Tony siirtyi SM Entertainmentin alaisuuteen.


title: H.O.T.

text: H.O.T. debytoi syyskuussa vuonna 1996 ensimmäisellä albumillaan "We Hate All Kinds of Violence". Albumi sisältää yhtyeen ensimmäisen singlen, "Candy"n, josta tuli suuri hitti. Candy on vieläkin suosittu ja useat muut yhtyeet esittävätkin covereita kyseisestä kappaleesta.


title: Luettelo pikkuplaneetoista: 164001–165000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
164001:stä ja päättyen 165000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 165001–166000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
165001:stä ja päättyen 166000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 166001–167000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
166001:stä ja päättyen 167000:een.
Kokonaisen luettelon löytää katsomalla Luettelo pikkuplaneetoista.


title: Hannulan herätys

text: Hannulan herätys oli erityisesti Lounais-Suomessa 1900-luvun alussa vaikuttanut herätysliike, joka on saanut nimensä keskeisimmän johtohahmonsa Frans Hannulan mukaan.


title: Hannulan herätys

text: 1900-luvun alussa Suomen Lähetysseuran entinen lähetyssaarnaaja Frans Hannula kiersi ympäri Lounais-Suomea järjestämässä lähetysjuhlia. Hän oli innostava puhuja, ja vuoden 1902 aikana hänen puheittensa vaikutuksesta syntyi Rymättylässä voimakasta herätystä. Tämä herätys laajeni nopeasti ja siihen liittyi paljon väkeä, varsinkin nuorisoa. Laajimmillaan Hannulan herätyksen sanotaan yltäneen Jyväskylän seudulle saakka. Liikkeen keskus oli Turun Lähetysyhdistys, joka perustettiin vuonna 1905 ja jossa oli parhaimmillaan yli 1000 jäsentä. Kesäisin järjestettiin noin 300 lähetystilaisuutta, ja niitten pitopaikoiksi rakennettiin lyhyessä ajassa parikymmentä rukoushuonetta, joista tunnetuin oli Turun Betel-kirkko. Vuonna 1905 perustettiin oma lehti Kotimaa. Liike oli tällöin selkeästi organisoitumassa ja kehittymässä vakiintuneeksi herätysliikkeeksi. Hannulasta ei kuitenkaan ilmeisesti ollut pysyvän toimintajärjestelmän luojaksi, ja herätyksen varsinainen itsenäinen toiminta surkastui nopeasti. Kotimaa-lehtikin muuttui kirkolliseksi yleislehdeksi. 1920-luvun lopulla yhdistys rakensi Betel-kirkkoon uuden tornin, jonka suunnitteli Erik Bryggman, kuten myös yhdistyksen rakennuttaman hotellin. 1930-luvun laman seurauksena hotelli ja siinä ollut raittiusravintola ajoivat yhdistyksen konkurssiin. Sen seuraajaksi perustettiin Lähetysyhdistys Betel.


title: Hannulan herätys

text: Betelin nuorisojuhlia vietettiin ainakin vielä 1960-luvulla, mutta silloin mainitaan osanottajien keski-iän olleen jo melko korkea. Liike oli pääosin sulautunut kirkollisen elämän pääuomaan. Kuitenkin kymmenen seurakunnan kirkkoherrat ilmoittivat vielä vuonna 1961 Hannulan herätyksen vaikuttavan seurakunnassaan, näistä seurakunnista useimmat olivat Turun saariston paikkakunnilta.


title: Hannulan herätys

text: Lähetysyhdistys Betel on edeltäjänsä Turun Lähetysyhdistyksen tapaan Suomen Lähetysseuran haaraosasto. 1990-luvun puolivälissä sillä oli noin 50 jäsentä ja viikoittaiseen toimintaan osallistui noin 15 henkeä. Vuonna 1994 yhdistys tuki Suomen Lähetysseuraa 189 000 markalla.


title: Luettelo pikkuplaneetoista: 167001–168000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
167001:stä ja päättyen 168000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 168001–169000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
168001:stä ja päättyen 169000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 169001–170000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
169001:stä ja päättyen 170000:een.
Kokonaisen luettelon löytää katsomalla Luettelo pikkuplaneetoista.


title: Valiant Is the Word for Carrie

text: Valiant Is the Word for Carrie on yhdysvaltalainen draamaelokuva vuodelta 1936, jonka ohjasi Wesley Ruggles. Pääosissa ovat Gladys George, Arline Judge ja John Howard; sivuosissa ovat muun muassa Dudley Digges, Harry Carey, Isabel Jewell ja Hattie McDaniel.


title: Valiant Is the Word for Carrie

text: "Valiant Is the Word for Carrie" perustuu Barry Benefieldin samannimiseen romaaniin (romaanin ensimmäinen versio oli lyhyt novelli) vuodelta 1935, josta käsikirjoituksen laati Claude Binyon. Paramount Picturesin tuottama "Valiant Is the Word for Carrie" sai ensi-iltansa kotimaassaan 7. lokakuuta vuonna 1936.


title: Valiant Is the Word for Carrie

text: Gladys George sai Carrie Snyderin roolisuorituksesta parhaan naispääosan Oscar-ehdokkuuden vuonna 1937.


title: Valiant Is the Word for Carrie

text: The Three Stooges teki elokuvasta parodiaversion, komedialyhytelokuvan "Violent Is the Word for Curly", joka ilmestyi vuonna 1938.


title: Sinplus

text: Sinplus on sveitsiläinen duo, joka valittiin 10. joulukuuta 2011 pidetyssä Sveitsin euroviisukarsinnan finaalissa edustamaan maataan vuoden 2012 Euroviisuissa kappaleella "Unbreakable". Kappale ei selvinnyt kilpailussa semifinaalista finaaliin. Duon ensimmäinen studioalbumi "Disinformation" julkaistiin 15. tammikuuta 2012.


title: Speakon-liitin

text: Speakon-liitin on eräs kaapeleiden liitostyyppi jonka alun perin kehitti Neutrik. Speakon-liittimiä on kaksi- ja nelinapaisena, nelinapaista käytetään usein bi-amp-kytkennöissä, jolloin samassa kaapelissa kulkee erillinen signaali sekä kaksitiekaiuttimen pillille että elementille. Sitä käytetään erityisesti ammattimaisissa audiolaitteissa kaiuttimien kytkemisessä päätevahvistimeen.


title: Pälvisokeus

text: Pälvisokeus eli skotooma tarkoittaa näkökentässä ilmeneviä sokeita kohtia. Se voi johtua silmähermon surkastumisesta, esimerkiksi Behrin oireyhtymä II -tyypissä.


title: Pälvisokeus

text: Pälvisokeutta voi ilmetä migreenilääkkeen haittavaikutuksena.


title: Dendermonden käsikirjoitus

text: Dendermonden käsikirjoitus on Hildegard Bingeniläisen kirjoituksia sisältävä käsikirjoitus.


title: Dendermonden käsikirjoitus

text: Käsikirjoituksessa on Hildegardin tekstejä "Liber vitae meritorum", 57 laulua "Symphoniasta" sekä Hildegardin ystävän ja aikalaisen, Elisabet Schönaulaisen "Liber viarum domini" ('Jumalan teiden kirja'). Käsikirjoitus ei ole täydellinen, vaan "Symphoniasta" puuttuu osia. Käsikirjoitus on peräisin Rupertsbergin luostarista 1170-luvulta, jolloin se kopioitiin Villersin munkeille. Hildegard on itse saattanut valvoa sen tekemistä.


title: Dendermonden käsikirjoitus

text: Käsikirjoitus poikkeaa toisesta käsikirjoituksesta, Riesenkoodeksista, sikäli, että laulut ovat eri järjestyksessä. Käsikirjoitusta säilytetään Belgiassa Dendermondessa.


title: Huominen Eurooppa (kappale)

text: Huominen Eurooppa on Tanjalotta Räikän vuonna 1989 euroviisujen karsinnoissa esittämä kappale. Kappaleen sävelsi ja sanoitti Gösta Sundqvist.


title: Huominen Eurooppa (kappale)

text: Kappale sai karsinnassa 39 pistettä tuomareilta ja jäi kahdeksanneksi. Anneli Saariston esittämä ”La dolce vita” voitti finaalin.


title: Huominen Eurooppa (kappale)

text: ”Huominen Eurooppa” edustaa sanoitukseltaan kulutuskulttuurin kritiikkiä, joka oli Gösta Sundqvistin tuotannossa toistuva teema. Sundqvistin kannanotot yhteiskunnallisiin asioihin olivat selkeimpiä kappaleissa, joissa hän käsitteli kerskakulutusta.


title: Kuningaskunnan peruslait

text: Kuningaskunnan peruslait (, vuoteen 1947 asti Valtion peruslait ("Leyes Fundamentales del Estado")) muodostivat Espanjan oikeusjärjestyksen pohjan "caudillo" Francisco Francon järjestelmän aikana, kunnes vuonna 1978 voimaan tullut Espanjan perustuslaki korvasi ne. Kuningaskunnan peruslakeja oli kahdeksan ja ne säädettiin vuosikymmenten kuluessa. Ensimmäinen niistä säädettiin vielä Espanjan sisällissodan aikana ja viimeinen itse asiassa lopetti francolaisen järjestelmän osana kuningas Juan Carlos I:n ja pääministeri Adolfo Suarezin johtamaa laillisesti toteutettua siirtymäkautta. Sisällissodan päättyessä 1939 loppui vuonna 1931 säädetyn Espanjan II tasavallan perustuslain soveltaminen Espanjan alueella.


title: Kuningaskunnan peruslait

text: Peruslait eivät muodostaneet perustuslakia, vaan niitä luonnehditaan espanjankielisellä sanalla "fueros" (yks. fuero), joita hallitsijat julistivat Iberian niemimaalla feodaaliaikoina. Tällä viitataan siihen, että ne eivät olleet kansanvaltaisesti säädettyjä tai muokattavissa, vaan ne olivat peräisin ainoalta lailliselta auktoriteetilta eli hallitsijalta.


title: Kuningaskunnan peruslait

text: Kuningaskunnan peruslait säätämisjärjestyksessä:


title: Otava-konserni

text: Otava-konserni (viralliselta nimeltään Otava Oy, vuosina 2000–2010 Otava-Kuvalehdet Oy) on suomalainen mediakonserni, joka keskittyy kirjojen ja aikakauslehtien kustantamiseen. Graafisen viestinnän kustantajana se on neljänneksi suurin Suomessa. Konserni on jaettu kirjaryhmään, jonka tärkein tytäryhtiö on Kustannusosakeyhtiö Otava sekä lehtiryhmään, jonka tärkein tytäryhtiö on Otavamedia Oy. Otava-konserni omistaa myös Suomalainen Kirjakauppa Oy:n, Like Kustannus Oy:n ja Otavan Kirjapaino Oy:n. Otava Oy:n omistavat Reenpään suku ja Otavan kirjasäätiö.


title: Otava-konserni

text: Kustannusosakeyhtiö Otava Oy perustettiin vuonna 1890. Kirjapainotoiminnan Otava aloitti 1908 ja aikakauslehtien kustantamisen Suomen Kuvalehden myötä 1917. Otava oli perustamassa yhdessä WSOY:n kanssa Yhtyneitä Kuvalehtiä 1934 sekä Suurta Suomalaista Kirjakerhoa 1969. Vuodesta 1998 yhtiöt ovat olleet kokonaan konsernin omistuksessa. Asiakaslehtiä julkaiseva Kynämies tuli osaksi konsernia vuonna 2000. Vuonna 2006 Otava-Kuvalehdet osti Sonera Plazan (nykyinen Plaza.fi) ja Mach1 Oy:n (nykyinen NettiX Oy). Suomalainen Kirjakauppa siirtyi Sanomalta Otavan omistukseen 2011.


title: Otava-konserni

text: Otava oli pörssiyhtiö vuodesta 1945 vuoteen 1991, jolloin se vetäytyi pörssistä valtausuhan torjumiseksi. Nykyisin sen suurimmat omistajat ovat Reenpään suvun edustajat, jotka omistavat konsernista 97 prosenttia. Olli Reenpää, joka oli toiminut hallituksen puheenjohtana vuodesta 1968, luopui puheenjohtajuudesta täytettyään 80 vuotta vuonna 2014, ja uudeksi puheenjohtajaksi valittiin Henrik Ehrnrooth, joka on ollut hallituksessa vuodesta 1988.


title: Otava-konserni

text: Konsernin emoyhtiö on Otava Oy ja liiketoiminta-alueet ovat kirjojen kustantaminen, kirjakauppa, aikakauslehtien kustantaminen ja uudet liiketoiminnot.Yritykset joiden liiketoiminta-aluetta ei kerrota vuosikertomuksessa:


title: Dr. Wai in "The Scripture with No Words"

text: "The Scripture with No Words"


text: Dr. Wai in "The Scripture with No Words" () on vuonna 1996 julkaistu hongkongilainen toiminta/seikkailuelokuva. Elokuvan pääosia esittävät Jet Li, Takeshi Kaneshiro, Rosamund Kwan, Billy Chow, Collin Chou, Charlie Yeung, Johnny Kong ja Law Kar-ying. Elokuvan on ohjannut Ching Siu-tung. Elokuva voitti Golden Horse Awardin.


title: Rantalainen (yritys)

text: Rantalainen Yhtiöt on vuonna 1972 perustettu, auktorisoitu tilitoimistopalveluita tuottava konserni. Sillä on 61 työntekijää (2018) 40 paikkakunnalla Etelä-Suomessa (2018). Yrityksen liikevaihto oli noin 4,2 miljoonaa euroa vuonna 2017


title: Rantalainen (yritys)

text: Yritys aloitti vuonna 1972 nimellä Tilipalvelu Rantalainen. Yrityskonsernin johtajana toimii Antti Rantalainen. Perheyrityksen kolmas sukupolvi astui yrityksen johtoon 2012.


title: Rantalainen (yritys)

text: Toukokuussa 2018 Intera Partners ilmoitti ostavansa Rantalaisen.


title: Tickled Pink

text: Tickled Pink on vuosina 1978 ja 1981 esitetty australialainen draamasarja. Sarjaa tehtiin kaksi tuotantokautta 12 jakson verran. Sarjan päähenkilöitä esittivät Max Gillies, Bunny Brooke, Martin Harris, Peter Sumner, Barry Lovett ja Jacki Weaver. Mel Gibson esiintyi yhdessä sarjan jaksossa toisella tuotantokaudella.


title: Eric Boulton

text: Eric Boulton (s. 17. elokuuta 1976 Halifax, Nova Scotia, Kanada) on kanadalainen jääkiekkoilija, joka pelaa vasempana laitahyökkääjänä New York Islandersissa.


title: Eric Boulton

text: Boulton varattiin yhdeksännellä kierroksella numerolla 234 New York Rangersiin vuoden 1994 varaustilaisuudessa. 18. joulukuuta 2010 hän sai ensimmäisen hattutemppunsa tekemällä kolme maalia New Jersey Devilsiä vastaan. NHL-debyyttinsä hän teki Buffalo Sabresissa, jossa hän pelasi neljä vuotta. Vuoden 2004 työsulkukaudella hän suuntasi ECHL:n Columbia Infernoon. Kun työsulku päättyi, hän siirtyi Atlanta Thrashersiin.


title: Eric Boulton

text: Lokakuussa 2005 Boulton sai kuuden ottelun pelikiellon taklattuaan kyynärpäällä New York Rangersin tulokaspelaaja Paul Rangeria. Ranger sai taklauksesta hiusmurtuman leukaansa sekä aivotärähdyksen. Tilanne tapahtui ottelun lopussa Atlantan oltua 6-0 -tappioasemassa 20. lokakuuta pelatussa ottelussa. NHL:n varapuheenjohtaja Colin Campbell sanoi taklauksesta, että "on selvää, että herra Boultonin toimet olivat huolimattomia ja aiheuttivat vahinkoa. Tämäntyyppistä toimintaa ei voi hyväksyä". Vain viikkoa aiemmin Boulton oli tehnyt samantyyppisen liikkeen ottelussa Toronto Maple Leafsia vastaan. Tuolloin Toronton Eric Lindros miltei loukkaantui. Sekä Tampa Bay Lightningin valmentaja John Tortorella että Toronton valmentaja Pat Quinn antoivat vihaisia kommentteja Boultonin pelaamisesta. Tortorella sanoi, "ettei kukaan halua nähdä häntä jäällä".


title: Eric Boulton

text: Vuonna 2008 hän allekirjoitti kahden vuoden jatkosopimuksen Atlantan kanssa ja vuonna 2010 yksivuotisen jatkosopimuksen. Sopimuksen päätyttyä hän siirtyi vuonna 2011 vapaana agenttina New Jersey Devilsiin Atlantan aikaisten joukkuetoveriensa Ilja Kovaltšukin ja Johan Hedbergin kaveriksi. Kesäkuussa 2012 New Jersey Devils osti Boultonin sopimuksen ulos, jonka jälkeen hän teki heinäkuussa yksivuotisen sopimuksen New York Islandersin kanssa. Kauden jälkeen hän teki Islandersin kanssa jatkosopimuksen.


title: The Broadway Theatre

text: The Broadway Theatre on New Yorkissa, Yhdysvalloissa sijaitseva teatteri. Se rakennettiin alun perin elokuvateatteriksi, mutta muunnettiin musikaalien esittämispaikaksi 1930-luvulla. Broadway on yksi suurimmista teattereista samannimisellä teatterialueella.


title: Carl Gustaf Creutz

text: Carl Gustaf Creutz ("Kaarle Kustaa Creutz") (1660 (t. 1661) – 1728) oli kenraaliluutnantti. Hän oli Karjalan ratsuväen ratsumestari Kaarle XII:n sotaretken alkaessa, ja jäi vangiksi Pultavan taistelussa.


title: Carl Gustaf Creutz

text: Creutz kävi jälkimaailmalle säilynyttä kirjeenvaihtoa puolisonsa kanssa.


title: Wienin offensiivi

text: Wienin offensiivi oli toisessa maailmansodassa Saksan ja Neuvostoliiton joukkojen käymä taistelu Wienin kaupungin hallinnasta. Taistelu alkoi 2. huhtikuuta ja päättyi 14. huhtikuuta 1945 neuvostojoukkojen vallattua kaupungin. Taistelussa lyötiin Saksan II SS-panssariarmeijakunta ja 6. SS-panssariarmeija sekä lukuisia muita pienempiä yhtymiä. Puolustautuneista saksalaisista joutui sotavankeuteen 47 000.


title: Fabiano Machado

text: Fabiano Machado (s. 28. toukokuuta 1986) on brasilialainen moottoriurheilija.


title: Fabiano Machado

text: Machado aloitti uransa Karting sarjoissa vuonna 2003. Sen jälkeen hän siirtyi kilpailemaan Etelä-Amerikan Formula 3 Sudamericana-sarjaan, jossa hän vuonna 2010 voitti neljä kilpailua ja sijoittui sarjan neljänneksi, vaikka hän tuli sarjaan mukaan kesken kauden. Vuonna 2011 Machado jatkoi sarjassa voittaen sarjan mestaruuden. Vuonna 2012 Machado siirtyi kilpailemaan GP3-sarjaan Marussia Manor-tallin kuljettajana.


title: Kaljukissankäpälä

text: Kaljukissankäpälä ("Antennaria porsildii") on kissankäpälien sukuun kuuluva monivuotinen, arktinen asterikasvi. Se kuuluu samannäköisten usein apomiktisesti lisääntyvien kissankäpälien lajiryhmään, tunturikissankäpäliin ("Antennaria alpina" -ryhmä). Kaljukissankäpälän lähilajeja ovat harmaakissankäpälä ("Antennaria canescens"), isokissankäpälä ("Antennaria villifera") ja tunturikissankäpälä ("Antennaria alpina").


title: Kaljukissankäpälä

text: Kaljukissankäpälä on kaksikotinen ja kasvaa vain 2–8 senttimetriä korkeaksi. Sen voi erottaa lähilajeistaan karvaisuustuntomerkkien mukaan: lajin varsi on niukasti karvainen, paitsi latva ja mykeröjen perät ovat vähän nystykarvaisia.


title: Kaljukissankäpälä

text: Suomessa kaljukissankäpälä on hyvin harvinainen tunturipaljakan kasvi, jota tavataan vain Enontekiöllä. Se kasvaa kunnan luoteisimmassa osassa suurtunturien alueella. Laji on luokiteltu Suomessa nykyisin vaarantuneeksi lajiksi, aiemmin silmälläpidettäväksi.


title: Landesbibliothek Wiesbaden

text: Landesbibliothek Wiesbaden on Hessenin osavaltion rahoittama alueellinen kirjasto. Se sijaitsee Wiesbadenissa ja on kuulunut 1. tammikuuta 2011 alkaen Hochschule RheinMainiin. Kirjasto on perustettu 1813 kaikille avoimeksi kirjastoksi, ja se sai silloin myös vapaakappaleoikeuden. Sen johtaja on Dr. Marion Grabka. Kirjasto on luonteeltaan tieteellinen yleiskirjasto.


title: Tunturikissankäpälä

text: Tunturikissankäpälä ("Antennaria alpina") on kissankäpälien sukuun kuuluva monivuotinen, arktinen asterikasvi. Se kuuluu samannäköisten usein apomiktisesti lisääntyvien kissankäpälien lajiryhmään, tunturikissankäpäliin ("Antennaria alpina" -ryhmä). Tunturikissankäpälän lähilajeja ovat harmaakissankäpälä ("Antennaria canescens"), isokissankäpälä ("Antennaria villifera") ja kaljukissankäpälä ("Antennaria porsildii").


title: Tunturikissankäpälä

text: Tunturikissankäpälä on kaksikotinen ja kasvaa 5–15 senttimetriä korkeaksi. Kasvi on kokonaisuudessaan tiheästi karvainen mutta nystykarvaton. Lehtiruusukkeen lehdet ovat lusikkamaisia, päältä vihreitä ja lähes kaljuja. Kukinto koostuu 3–5 ruskeanvihreästä mykeröstä. Mykeröjen kehtosuomut ovat tyveltä selvästi karvaiset.


title: Tunturikissankäpälä

text: Suomessa tunturikissankäpälä on harvinainen Pohjois-Lapissa tavattava tunturipaljakan kasvi. Runsaimmin sitä kasvaa Enontekiön pohjoispuolella, lisäksi muutamassa paikassa Muoniossa. Inarista on yksittäinen havainto tunturikissankäpälästä. Laji on luokiteltu Suomessa elinvoimaiseksi.


title: Maprotiliini

text: Maprotiliini (kauppanimi "Ludiomil") on markkinoilta poistunut tetrasyklinen masennuslääke. Lääkkeen toi markkinoille sveitsiläinen Ciba-Geigy-yhtymä (nykyään Novartis). Lääkeaine patentoitiin 1966, kuvailtiin lääkealan kirjallisuudessa 1969 ja esiteltiin lääkealan käyttöön soveltuvana vuonna 1974. Suomessa on maprotiliini ollut lääkityskäytössä 1980-luvulla.


title: Maprotiliini

text: Achté ja Tamminen esittävät, että suositeltava vuorokausiannos olisi ollut tasolla 75–150 milligrammaa maprotiliinia. Lääkeaine kehiteltiin suunnilleen samana aikakautena, jolloin mianseriini, tratsodoni ja moklobemidi saapuivat markkinoille. Näiden ohella saapui myös nefatsodoni ja reboksetiini. Tarkkaa arviota näiden markkinoille saapumisen ajankohdista on vaikeampi esittää.


title: Maprotiliini

text: Merkittävät syyt lääkeaineen poistamiseen markkinoilta lienee ollut lähinnä sen sydämeen kohdistuva myrkyllisyys yliannoksena kuten amitriptyliinin osalta, sekä mahdolliset haitalliset yhteisvaikutukset toisten lääkeaineiden kanssa. Vaikeasti masentuneet potilaat saattoivat tehdä itsemurhan ottamalla liian suuria määriä maprotiliinia. Maprotiliinin väärinkäyttö tässä kysymyksessä lienee ollut todellinen ongelma. Lääkeaineen poisvetoa masennuksen hoidosta ei pystytä ajallisesti tarkkaan osoittamaan, mutta se lienee sijoittuneen 1990-luvun lopun ja 2000-luvun alun taitteeseen.


title: Maprotiliini

text: "Ludiomil" oli saatavilla kahtena annosvahvuutena: tabletteina, joissa vaikuttavaa lääkeainetta oli joko 25 tai 75 milligrammaa.


title: Vesa Vihriälä

text: Vesa Veikko Vihriälä (s. 22. syyskuuta 1955 Vimpeli) on suomalainen ekonomisti ja Elinkeinoelämän tutkimuslaitoksen (Etla) ja Elinkeinoelämän valtuuskunnan (Eva) toimitusjohtaja 1. maaliskuuta 2012 alkaen. Vihriälä jättää toimitusjohtajan tehtävän maaliskuussa 2019 eläkeiän täyttyessä.


title: Vesa Vihriälä

text: Vuosina 2010–2012 Vihriälä toimi Euroopan komission varapuheenjohtaja, talouskomissaari Olli Rehnin neuvonantajana. Aiemmin hän toimi vuosina 2004–2010 talousneuvoston sihteeristön päällikkönä ja talousasioiden alivaltiosihteerinä Valtioneuvoston kansliassa. Hän on toiminut myös Pellervon taloudellisen tutkimuslaitoksen toimitusjohtajana (1997–2004), useissa tehtävissä Suomen Pankissa sekä tutkijana OECD:ssa.


title: Vesa Vihriälä

text: Koulutukseltaan Vihriälä on valtiotieteiden tohtori. Hän opiskeli kansantaloustiedettä Helsingin yliopiston valtiotieteellisessä tiedekunnassa ja oli vierailevana tutkijana Massachusetts Institute of Technologyssa.


title: Vesa Vihriälä

text: Keskustan entinen kansanedustaja Jukka Vihriälä on Vesa Vihriälän veli.


title: Fomepitsoli

text: Fomepitsoli eli 4-metyylipyratsoli on vastalääke ja alkoholidehydrogenaasin estäjä, jolla hoidetaan akuutteja metanolin tai etyleeniglykolin aiheuttamina myrkytyksiä. Sitä voidaan käyttää yksin tai yhdessä hemodialyysin kanssa. Lääketieteellisen käytön lisäksi sillä on käyttöä koordinaatiokompleksikemiassa. Sen kauppanimenä on Antizol.


title: Fomepitsoli

text: Aineen yleisiä haittavaikutuksia ovat päänsärky, huonovointisuus ja väsymys.


title: Fomepitsoli

text: Injektionesteenä annettava fomepitsoli maksaa noin 950€/5x20ml ampullipakkaus (2016) eli aineen litrahinnaksi tulee lähes 10 000 euroa litralta.


title: Fomepitsoli

text:
Fomepitsoli on alkoholidehydrogenaasin kilpaileva inhibiittori, entsyymin joka katalysoi reaktiota, jossa alkoholi hapettuu vastaavaksi aldehydiksi.
Metanoli- tai etyleeniglykolimyrkytystapauksissa fomepitsoli annostellaan suonensisäisesti laskimoon.


title: Fomepitsoli

text: Lääkkeen käyttöä alkoholin aiheuttamaan punastumiseen tutkitaan.


title: Fomepitsoli

text: Fomepitsoli leviää nopeasti elimistön vesitilaan. Oraalisesti nautittuna 7–50 mg/kg annokset saavuttavat huippunsa 1-2 tunnissa. Puoliintumisaika riippuu annoksen määrästä.


title: Fomepitsoli

text:
Fomepitsoli metaboloituu maksassa pääasiassa 4-karboksipyratsoliksi (noin 80 - 85% annoksesta). Muita metaboliitteja ovat pyratsolit "4-hydroksimetyylipyratsoli" sekä 4-karboksipyratsolin ja 4-hydroksimetyylipyratsoli N -glukuroniidi-johdokset.
Terveillä koehenkilöillä 1 - 3.5% annoksesta poistui virtsan mukana muuttumattomana. Metaboliitit poistuvat myös muuttumattomina samaa tietä.


title: Fomepitsoli

text: Fomepitsoli voidaan poistaa myös dialyysissä.


title: Pelastava siirto

text: Pelastava siirto () on yhdysvaltalainen draamasarja vuosilta 2009–2010. Tämän sairaalasarjan ensi-ilta oli yhdysvaltalaisella CBS-kanavalla 4. lokakuuta 2009. Viimeinen jakso yhteensä 13 jaksosta esitettiin 3. heinäkuuta 2010.


title: Pelastava siirto

text: Sarjan tapahtumat sijoittuivat Pittsburghissa, Pennsylvaniassa sijaitsevaan kuvitteelliseen elinsiirtoja suorittavaan sairaalaan.


title: Pelastava siirto

text: Suomessa Nelonen on esittänyt sarjaa.


title: Russian Memorial

text: Russian Memorial on Lewesissa, East Sussexissa, Englannissa sijaitseva muistomerkki, joka pystytettiin vuonna 1877 Venäjän keisarin Aleksanteri II:n käskystä Krimin sodassa kuolleiden 28 sotavangin muistoksi. Sotavangit olivat Venäjän keisarikunnan armeijassa palvelleita suomalaissotilaita, jotka kuolivat Lewesissa vuosien 1854–1856 välillä. English Heritage listasi muistomerkin II-luokkaan vuonna 1985. Muistomerkki restauroitiin ja juhlallisesti paljastettiin uudelleen vuonna 2013.


title: Russian Memorial

text: Muistomerkkiin on kaiverrettu seuraavat nimet kuolinvuoden mukaan: Johan Mast, Gustaf Husar (1854), Johan Hellen, Gustaf Kyro, Victor Wilander, Joel Jalo, Matts Lindstrom, Johan Rof, David Kihl, Carl Udd, Matts Hellman, Carl Wecktars, Michel Gronroos, Victor Wass, Sergeant Carl Grod (1855), Michel Sett, Micha Mild, Johan Oinstrom, Matts Asp, Carl Lind, Joseph Storm, Abraham Lindfors, Erik Kivi, Matts Mort, Adolf Granat, Matts Lilja, Carl Boll ja John Kive (1856).


title: Sarah Hendrickson

text: Sarah Hendrickson (s. 1. elokuuta 1994) on yhdysvaltalainen uransa lopettanut mäkihyppääjä ja lajin maailmanmestari. Hän edusti Womens Ski Jumping USA.


title: Sarah Hendrickson

text: Hendrickson voitti kultaa Val di Fiemmen maailmanmestaruuskisoissa 2013 normaalimäen kilpailussa. Falunin MM-kilpailuissa 2015 hän oli kuudes. Hän sai junioreiden MM-kilpailuissa pronssia Hinterzartenissa 2010 ja hopeaa Erzurumissa 2012.


title: Sarah Hendrickson

text: Hendrickson voitti kaikkien aikojen ensimmäisen mäkihypyn naisten maailmancup-osakilpailun Lillehammerissa 3. joulukuuta 2011. Hän voitti samalla kaudella myös Hinterzartenin toisen osakilpailun, Val di Fiemmen ja Ljubnon molemmat kilpailut, Zaōn ensimmäisen ja kolmannen osakilpailun sekä Holmenkollenin osakilpailun. Kokonaiskilpailun voiton hän varmisti kauden kolmanneksi viimeisessä osakilpailussa. Kaudella 2012–2013 hän voitti Sotšissa, Hinterzartenissa, Trondheimissa ja Holmenkollenilla. Maailmancupin kokonaiskilpailussa hän sijoittui toiseksi.


title: Sarah Hendrickson

text: Continental Cupissa Hendrickson saavutti ensimmäisen voittonsa Zakopanessa helmikuussa 2009. Kaikkiaan hän on voittanut neljä osakilpailua.


title: Ultrabook

text: Ultrabook on puolijohdevalmistaja Intelin vuonna 2011 lanseeraama tietokonekonsepti. Luokkaan kuuluvien kannettavien tietokoneiden pitää täyttää vaatimukset, jotka koskevat tietokoneen virrankulutusta ja fyysisiä ominaisuuksia.


title: Ultrabook

text: Intel esitteli Ultrabook-konseptin vuoden 2011 Computex-tapahtuman yhteydessä. Ultrabookien pitää olla ohuita (alle 21 millimetriä), kuluttaa vähän virtaa ja oltava nopeita. Viimeksi mainitun vaatimuksen takia tietokoneissa on oltava SSD-massamuisti edullisempien kiintolevyjen sijaan. Lisäksi Ultrabookien koteloiden pitää noudattaa niin sanottua unibody-rakennetta. Intel on myös vaatinut 5–8 tunnin akkukestoa.


title: Ultrabook

text: Ultrabookeja on useasti verrattu Applen MacBook Air -kannettaviin. Ultrabookeissa on Mac OS X:n sijaan Windows-käyttöjärjestelmä.


title: Ultrabook

text: Intelin tarkoituksena on tuoda kosketusnäytöt seuraavan sukupolven Ultrabookeihin. Myös NFC-yhteensopivuus on mahdollinen.


title: Rumour Has It (Adelen kappale)

text: ”Rumour Has It” on brittiläisen laulaja-lauluntekijä Adelen kappale ja marraskuussa 2011 julkaistu neljäs single hänen toiselta studioalbumiltaan "21".


title: HMS Porcupine (1895)

text: HMS Porcupine oli Britannian Kuninkaallisen laivaston vuonna 1896 valmistunut Janus-luokan torpedovenehävittäjä.


title: HMS Porcupine (1895)

text: Alus tilattiin 7. marraskuuta 1893 Palmers Shipbuilding and Iron Companyltä Jarrowista ja tilauksen mukaan sen tuli valmistua 1. maaliskuuta 1895 mennessä, joten aluksen köli laskettiin 28. maaliskuuta 1894 telakkanumerolla 683. Alus laskettiin vesille 19. syyskuuta 1895 ja se valmistui maaliskuussa 1896.


title: HMS Porcupine (1895)

text: Palvelukseenoton jälkeen alus oli kotivesillä. Alus palveli ensimmäisessä maailmansodassa ja se myytiin 29. huhtikuuta 1920 Wardille Rainhamiin romutettavaksi.


title: Salmon-luokka (hävittäjä)

text: Salmon-luokka oli Britannian kuninkaallisen laivaston kahden aluksen muodostama torpedovenehävittäjäluokka (). Luokka oli hullilaisen Earle's Shipbuildingin valmistama.


title: Salmon

text: Salmon voi merkitä seuraavia:


title: Hopeaa rajan takaa

text: Hopeaa rajan takaa on Esa Anttalan (oik. Urpo Arhosuo) omiin kokemuksiin perustuva romaani, joka ilmestyi 1961.


title: Hopeaa rajan takaa

text: Mikko Niskanen on ohjannut ja yhdessä Martti Saarikiven kanssa käsikirjoittanut romaanin pohjalta elokuvan "Hopeaa rajan takaa" (1963). Elokuvan valmistumisen jälkeen Anttalan kirjasta ilmestyi uusi laitos, jossa on elokuvasta peräisin olevia stillkuvia.


title: Hopeaa rajan takaa

text: Aiheena on välirauhan aikainen nuorten miesten matka hakemaan rajan takaa Uudeltakirkolta toisen kotitaloon piilotettuja hopeaesineitä. Matka on samalla vakoilua Karjalankannaksella ja tapahtuu päämajan tukemana.


title: SS Empire Comfort

text: SS Empire Comfort oli Britannian amiraliteetin alainen pelastusalus, joka valmistettiin vuonna 1944 edelleen telakalla viimeisteltävänä olleesta Castle-luokan korvetista HMS "York Castle".


title: SS Empire Comfort

text: Alus tilattiin 19. tammikuuta 1943 Ferguson Brothers Limitediltä Glasgow’sta. Sen köli laskettiin 1944 telakkanumerolla 372, ja se laskettiin vesille 20. syyskuuta 1944 HMS "York Castlena". Alus luovutettiin 6. helmikuussa 1945 telakalta meriliikennettä valvovan sotaministeriön () alaisena SS "Empire Comfortina". Valmistunut alus liitettiin Ellerman City Linen aluskantaan.


title: SS Empire Comfort

text: SS "Empire Comfortin" teki ensimmäisen pelastusmatkansa saattueessa OS113/KMS87, joka lähti 25. helmikuuta 1945 Clydestä ja The Downsista. Saattue määrättiin 1. maaliskuuta hajaantumaan. Alus liittyi vielä samana päivänä Gibraltarilta 24. helmikuuta 1945 Britteinsaarille lähteneeseen saattueeseen MKS85G, jonka mukana alus palasi Clydeen 3. maaliskuuta.


title: SS Empire Comfort

text: Alus oli mukana Clydestä ja The Downsista 12. maaliskuuta lähteneessä saattueessa OS116/KMS90. Saattue määrättiin hajaantumaan 17. maaliskuuta. Se liittyi vielä samana päivänä Casablancasta 11. maaliskuuta Britteinsaarille lähteneeseen saattueeseen MKS88G, jonka mukana se palasi Clydeen 19. maaliskuuta.


title: SS Empire Comfort

text: Alus oli mukana Clydestä 7. huhtikuuta lähteneessä saattueessa OS121/KMS95, joka määrättiin hajaantumaan 10. huhtikuuta. Alus liittyi vielä samana päivänä Gibraltarilta 5. huhtikuuta Britteinsaarille lähteneeseen saattueeseen MKS93G, jonka mukana se palasi Clydeen 14. huhtikuuta.


title: SS Empire Comfort

text: Alus liitettiin 21. huhtikuuta Clydestä lähteneeseen Halifaxiin matkanneeseen saattueessa ON298, josta se erkani 5. toukokuuta määränpäässä. Alus liittyi 15. toukokuuta Halifaxista lähteneeseen saattueeseen HX356, jonka mukana se saapui Clydeen 27. toukokuuta. Matkan päätyttyä alus makasi ankkurissa Garelochissa 11. kesäkuuta – 8. lokakuuta, jolloin se siirrettiin HMS "Empire Shelterin" kanssa sukellusvenemiehistöjen majoitusalukseksi 3. sukellusvenelaivueeseen ensin HMS "Forthiin" ja sitten Holy Lochiin.


title: SS Empire Comfort

text: Alus siirrettiin armeijankuljetusalukseksi Britteinsaarten ja Hook of Hollandin välille ennen siirtoaan Välimerelle. "Empire Comfort" oli vuonna 1948 Välimerellä, jossa se palveli Lähi-idän alueen alaisuudessa. Se palveli joukkojenkuljetusaluksena Port Saidin ja Famagustan sekä Port Saidin ja Tobrukin välillä ainakin helmikuuhun 1949 saakka. Alus makasi vuonna 1954 ankkuroituna Falmouthissa, ja se asetettiin myyntiin kesäkuussa 1955 ankkuripaikallaan.


title: SS Empire Comfort

text: Alus myytiin heinäkuussa 1955 belgialaiselle J. de Smedtille Antwerpeniin, jonne se hinattiin. Aluksen oletettiin menevän muutostöihin ennen siirtoaan Belgian Kongoon, mutta se romutettiin joulukuussa 1955 Gentissä.


title: Crusade

text: Crusade on yhdysvaltalainen televisiosarja ja "Babylon 5:n" spin-off. "Crusaden" tarina lähtee liikkeelle "Excalibur"-avaruusaluksen tehtävästä etsiä hoitokeino kulkutautiin, joka on levitetty kostotoimena Maahan. Alun perin sarjaa suunniteltiin tuotettavan viiden vuoden ajan, mutta sitä tehtiin lopulta ainoastaan 13 jaksoa. Syynä "Crusaden" ennenaikaiseen keskeyttämiseen olivat sarjan luojan J. Michael Straczynskin ja esityskanava TNT:n johtajien väliset vakavat erimielisyydet siitä, millainen sarjan tulisi olla.


title: Crusade

text: Ensimmäisen kerran "Crusade" esitettiin Yhdysvalloissa 9. kesäkuuta – 1. syyskuuta 1999. Sarjan pääosia näyttelivät Gary Cole (Matthew Gideon), Daniel Dae Kim (luutnantti John Matheson), Marjean Holden (tohtori Sarah Chambers), David Allen Brooks (Max Eilerson), Peter Woodward (Galen), Carrie Dobro (Dureena Nafeel) ja Tracy Scoggins (Elizabeth Lochley).


title: Crusade

text: Alkuperäinen esitysjärjestys (suluissa esityspäivämäärät Yhdysvalloissa): "The Lurker's Guide to Babylon 5" -verkkosivuston ehdottama kronologinen jaksojärjestys, joka pyrkii tekemään tarinan etenemisestä mahdollisimman johdonmukaista (tämä järjestys ei kuitenkaan ota millään tavalla huomioon sarjan aikana tapahtuvaa univormujen muutosta):


title: Responsorio

text: Responsorio on kristillisessä jumalanpalveluksessa liturgiaan liittyvä vuorolaulu. Sitä esittävät pappi ja joko seurakunta tai kuoro.


title: Deklamaatio

text: Deklamaatio ( 'puheharjoitus', 'puheen ilmeikäs esittäminen') on puheen ja laulun välimuoto, runon, puheen tai näytelmän taiteellista esittämistä, joskus liioitellusti.


title: Deklamaatio

text: Myös musiikin puheenomaisesta laulusta käytetään sanaa deklamaatio, erityisesti oopperoiden resitatiiveista puhuttaessa. Roomalaisessa retoriikassa se oli suosittu harjoitus. Tehtävänä oli laatia puhe jostakin kuulijaan voimakkaasti vaikuttavasta aiheesta, ja siinä käytettiin erilaisia liioittelun muotoja. Myöhemmin uuden ajan alussa yliopistoissa ylioppilaiden pitämiä opinnäytepuheita voidaan pitää nykyaikaisena deklamaatioina.


title: Neumikirjoitus

text: Neumikirjoitus eli neuminotaatio on nykyaikaista nuottikirjoitusta edeltänyt sävelten merkintäjärjestelmä. Sen oletetaan syntyneen Bysantissa.


Vision – Aus dem Leben der Hildegard von Bingen on Margarethe von Trottan ohjaama saksalainen elämäkertaelokuva vuodelta 2009. Elokuvan aiheena on keskiaikainen pyhimys Hildegard Bingeniläinen.


title: Kirahvi nimeltä Tuike

text: Kirahvi nimeltä Tuike on Turussa toimiva synthpop/rockyhtye. Yhtyeen ensimmäinen albumi, Lehtipeitteen suojelijat, julkaistiin loppuvuodesta 2010. Yhtye otti osaa Ylen Uuden Musiikin Kilpailuun keväällä 2012 kappaleella Sinisulkien viimeinen. Kilpailussa Kirahvi nimeltä Tuike sijoittui kahdentoista loppukilpailijan joukkoon, muttei selvinnyt finaaliin asti.


title: Simone Arnold Liebster

text: Simone Arnold Liebster (s. 1930 Alsace) on Jehovan todistaja, joka joutui nuorena tyttönä natsihallinnon vuoksi uskonnollisen vainon kohteeksi. Hän on kirjoittanut kokemuksistaan omaelämäkerran "Silmätysten leijonan kanssa".


title: Simone Arnold Liebster

text: Varhaislapsuutensa 1930-luvulla Alsacen vuoristoalueella eläneen Simonen perhe joutui vaikeuksiin kansallissosialistisen Saksan miehitettyä alueen. He nimittäin olivat aktiivisia Jehovan todistajia, joiden toiminnan natsit olivat kieltäneet. Perhe kohtasi kieltojen seurauksena monia ongelmia, kuten Adolphe-isän työpaikan menetyksen ja sen, että Gestapo sulki perheen käyttämän pankkitilin. Adolphe joutui lopulta Dachaun keskitysleiriin 1941. Tämän jälkeen Simone vietiin kasvatuslaitokseen, koska hän ei suostunut liittymään Bund Deutscher Mädeliin eikä lausumaan Heil Hitleriä. Myös hänen äitinsä lähetettiin keskitysleiriin syyskuussa 1943. Kasvatuslaitoksessa Simonea yritettiin saada luopumaan uskonnollisista näkemyksistään ruumiillisen kurituksen, äärimmäisen kovan työn, nälkiinnyttämisen ja erilaisten rajoitusten avulla – esimerkiksi muille lapsille puhuminen oli kielletty. Kansallissosialistit olivat kehittäneet erityisen lomakkeen, jolla uskosta luopuminen ilmaistiin. Sekä Simone että hänen isänsä ja äitinsä eivät kuitenkaan allekirjoittaneet sitä, vaikka allekirjoittamisen myötä he olisivat päässeet vapaiksi. Lomake esitettiin heille useita kertoja.


title: Simone Arnold Liebster

text: Sodan jälkeen kävi ilmi, että kaikki kolme Arnoldin perheen jäsentä olivat selvinneet hengissä. Sopeutuminen takaisin normaalielämään oli kuitenkin heille erittäin vaikeaa sota-ajan kokemusten vuoksi.


title: Kyösti Haatanen

text: Raikas Kyösti Mikael Haatanen (s. 5. lokakuuta 1947 Pyhtää) on suomalainen säveltäjä, kapellimestari, sovittaja ja kuoromestari.


title: Kyösti Haatanen

text: Haatanen on toiminut orkesterimuusikkona (viulu, myöhemmin alttoviulu) Jyväskylän kaupunginorkesterissa, Suomen Kansallisoopperan orkesterissa, Helsingin kaupunginorkesterissa, ja Radion sinfoniaorkesterissa.


title: Kyösti Haatanen

text: Haatanen suoritti kapellimestaritutkinnon Sibelius-Akatemiassa 1974 professori Jorma Panulan johdolla. Hän toimi Savonlinnan kaupungin musiikinjohtajana 1973–1980 ja sen jälkeen Jyväskylän kaupunginorkesterin kapellimestarina sekä taiteellisena johtajana 1980–1986. Lisäksi Haatanen teki kapellimestarivierailuja useimmissa kotimaisissa orkestereissa ja musiikkijuhlilla Ruotsissa, Virossa, Venäjällä, Puolassa, Saksassa ja Chilessä.


title: Kyösti Haatanen

text: Savonlinnan Oopperajuhlilla Haatanen on toiminut kapellimestarina "Boris Godunovissa", Haydnin "Luomisessa", Heikki Sarmannon "Perfect Harmonyssa", omassa "Judith's songs" -kantaatissaan ja Martti Talvelan muistokonsertissa. Hän on myös Savonlinnan Oopperajuhlakuoron perustaja ja oli sen taiteellisena johtaja 1973–1986 ja 1992–2008.


title: Reijo Koivu

text: Reijo Koivu (s. 26. kesäkuuta 1947 Riihimäki) on suomalainen entinen aitajuoksija.


title: Reijo Koivu

text: Koivu voitti kultaa 400 metrin aitajuoksussa Kalevan kisoissa 1973 ja saavutti samalla matkalla hopeaa vuosina 1972, 1974 ja 1975. Koivu juoksi 400 metrin aitajuoksun ennätyksensä 51,14 vuonna 1974. Hänen ennätyksensä 400 metrin juoksussa on käsiaika 48,1 vuodelta 1972. Seuratasolla Koivu edusti Hyvinkään Tahkoa ja Mäntsälän Urheilijoita.


title: Eibingen

text:
Eibingen kuuluu nykyisin Rüdesheim am Rheiniin, joka sijaitsee Saksassa Hessenin osavaltiossa. Siellä on noin 2 800 asukasta. Eibingenissä on Eibingenin luostari, joka on alkujaan Hildegard Bingeniläisen 1165 perustama benediktiiniläinen luostari. Luostarissa nykyisin toimiva yhteisö on perustettu 1900-luvulla.
Eibingenin seurakuntakirkossa säilytetään Hildegardin kokoamia reliikkejä, ja siellä on myös Rupert Bingeniläisen käsivarsi ja Hildegardin omat jäänteet.


title: Ruskotäpläkoi

text: Ruskotäpläkoi eli nokitäpläkoi ("Ethmia pyrausta") on harvinainen, tumma perhoslaji. Suomen lajien uhanalaisarvioinnissa 2010 se on luokiteltu äärimmäisen uhanalaiseksi (CR). Lisäksi Ahvenanmaalla se on rauhoitettu ja erityisesti suojeltu laji.


title: Ruskotäpläkoi

text: Pienehkö, hyvin tumma perhonen. Etusiivet ovat tasaisen mustanharmaat ja niissä on kolme mustaa täplää. Takasiivet ovat mustanharmaat ja kuviottomat. Pää, keskiruumis ja takaruumiin tyviosa ovat mustat, mutta takaruumiin kärkiosa on kirkkaan keltainen. Siipiväli 17–23 mm.


title: Ruskotäpläkoi

text: Samannäköinen laji on siilikkäisiin kuuluva nokisiipi ("Atolmis rubricollis"). Sen tunnistaa kuitenkin punaisesta kauluksesta.


title: Ruskotäpläkoi

text: Lajin levinneisyys kattaa osia Suomesta ja Ruotsista. Lisäksi sitä on tavattu Virosta ja Latviasta sekä euroopanpuoleiselta Venäjältä. Skotlannista on muutamia yksittäishavaintoja eikä tiedetä elääkö perhonen siellä vakituisesti. Suomessa ruskotäpläkoita tavataan ainoastaan Ahvenanmaalla, joskin Uudeltamaalta on vanha yksittäinen havainto. Perhosia on tavattu touko-kesäkuussa.


title: Ruskotäpläkoi

text: Kosteilla rantaniityillä ja rantalehdoissa elävä perhonen, joka on levinneisyydetään erittäin paikallinen. Koiraat lentävät aamupäivästä keskipäivään lyhyin pyrähdyksin. Oranssit, kyljistään mustapilkulliset toukat elävät harvaankudotun seitin suojissa. Ne ovat aktiivisia pääasiassa öisin ja pudottautuvat maahan pienestäkin häiriöstä.


title: Ruskotäpläkoi

text: Toukka elää keltaängelmällä ("Thalictrum flavum").


title: Heikki Kangas

text: Heikki Ilmari Kangas (s. 1. toukokuuta 1951 Alavieska) on suomalainen moukarinheittäjä.


title: Heikki Kangas

text: Kangas edusti Suomea Yleisurheilun Euroopan-mestaruuskilpailuissa 1974 sijoittuen seitsemänneksi. Hän voitti moukarinheiton Suomen mestaruuden vuonna 1973 ja saavutti hopeaa vuonna 1974 sekä pronssia 1976. Hänen ennätyksensä 71,74 metriä on vuodelta 1974. Kangas edusti seuratasolla Alavieskan Viriä. Hänen valmentajanaan toimi Taisto Polvi. Kangas on kilpaillut myös veteraanisarjoissa eri heittolajeissa.


title: Yhdysvaltain episkopaalinen kirkko

text: Episkopaalinen kirkko (The Episcopal Church) on lähinnä Yhdysvalloissa toimiva anglikaaninen kirkko. Se määrittelee itsensä protestanttisesti, mutta silti katoliseksi.


title: Yhdysvaltain episkopaalinen kirkko

text: Connecticutin papisto valitsi vuonna 1783 piispakseen Samuel Seaburyn. Englannin laki kuitenkin esti vihkimästä piispaksi henkilöä, joka ei vannonut uskollisuutta monarkille, joten hänet vihittiin Skotlannissa. Laillisten esteiden poistamisen jälkeen Canterburyn arkkipiispa vihki William Whiten Pennsylvanian ja Samuel Provoostin New Yorkin piispaksi.


title: Yhdysvaltain episkopaalinen kirkko

text: Kirkolla on seurakuntia Yhdysvaltojen lisäksi Taiwanissa, Mikronesiassa, Länsi-Intiassa, Keski- ja Etelä-Amerikassa sekä Euroopassa.


title: Yhdysvaltain episkopaalinen kirkko

text: Episkopaalisella kirkolla on jäseniä hieman alle kaksi miljoonaa, ja episkopaalien osuus Yhdysvaltain väestöstä on prosentin luokkaa. Episkopaalit ovat keskimäärin huomattavasti rikkaampia ja korkeammin koulutettuja kuin useimmat muut amerikkalaiset uskonnolliset ryhmät, ja ovat kokoonsa nähden yliedustettuja amerikkalaisen liike-elämän ja politiikan korkeimmissa johtotehtävissä. Kaksi kolmasosaa Yhdysvaltain itsenäisyysjulistuksen allekirjoittaneista oli episkopaaleja, ja usea teollisuudessa tai finanssialalla vaurastunut amerikkalaissuku, kuten esim. Vanderbilt, Astor, Morgan ja Harriman, oli taustaltaan episkopaalinen.


title: Kurhomykerökoi

text: Kurhomykerökoi ("Metzneria aestivella") on jäytäjäkoihin lukeutuva perhoslaji. Suomen lajien uhanalaisarvioinnissa 2010 se on luokiteltu äärimmäisen uhanalaiseksi (CR). Harvinaisuutensa vuoksi se on Ahvenanmaalla rauhoitettu ja erityisesti suojeltu.